qundao/data-zh-poetry huggingface dataset:
满洲中堂生日作
作者：毛奇龄
朝代：明
体裁：五言排律

上宰乘元会，台司领百官。帝图开景亳，相业迈贞观。地接三阶远，天擎八柱宽。进衔跨殿右，正色立朝端。在昔需桢干，先时奋羽翰。钟灵当五际，作德兆三韩。位陟行前省，名高柱后冠。裴遵颁诰紫，尚父受书丹。日驭排云动，星文射斗寒。蜼裳加绿綟，貂锦赐黄盘。坐见诸荒辟，真成一德欢。开疆踰鹿海，通贡到乌丸。社稷弥安衽，江山似奠磐。四征恢赕渡，一日下泷湍。宣力舒肱股，推诚见肺肝。修鳞游善下，行马出常单。衡直知轻重，羔和辨苦酸。怜才收骏骨，赦过傍鸡竿。铸鼎镕成铉，锁圭秉作桓。勤能移苑甓，俭且节堂餐。剑重今皇锡，门弛汉相阑。生当箕尾度，岁值昴星攒。甲子周方始，箕畴衍正繁。觞传衣弄綵，绂絓矢垂絙。旭日缠南陆，秋花发上兰。三清如寄祝，好傍帝台鸾。
漫作
作者：毛奇龄
朝代：明
体裁：古风

好古不搜隐，离居敢患贫。忧愁损道德，思虑苦精神。释饵还垂钓，行歌以负薪。
漫兴
作者：毛奇龄
朝代：明
体裁：古风

且饮南邻酒，频寻北塶欢。山花犹晚发，垆妇耐勤看。夜月来朝景，秋风起岁寒。
漫兴
作者：毛奇龄
朝代：明
体裁：七言律诗

平明骑马度金川，右掖门高霄汉连。晓雨荷香流太液，秋晴花气接甘泉。摇环马度疑天上，捧诏人来自日边。徙倚承明休厌处，东瓯方值用兵年。
漫和尤太史马上口占原韵二首·其一
作者：毛奇龄
朝代：明
体裁：七言绝句

家在江南杨柳村，村前有客每停轩。为栽洛下潘家果，长到吴中顾氏园。
漫和尤太史马上口占原韵二首·其二
作者：毛奇龄
朝代：明
体裁：七言绝句

家在江南杨柳村，每逢佳节断人魂。今来无酒浇寒食，犹典朝衣出便门。
漫归复行书孔雀行关楼谢赵明府
作者：毛奇龄
朝代：明
体裁：古风

孔雀披金花，南飞畏剸尾。白璧光芒受世疑，子长缧绁非其罪。东门拔剑不顾归，十年还视桁边衣。厅花结网无莺度，户草张罝有隼飞。张罝结网遮无路，欲渡芦埼行又暮。赵相真看解印来，外黄重见操兵去。南飞孔雀北度鸿，将垂巨翼乘长风。临行不辨衔珠处，啄尽关前花树红。
漫感
作者：毛奇龄
朝代：明
体裁：七言律诗

芳草生时忆故居，洲中帝子尚愁予。遗人千里双鹓佩，误我多年尺素书。桐苑雪花春乍煖，丛台云气晚难舒。可怜只住空潭曲，盻杀琴高赤鲤鱼。
漫成
作者：毛奇龄
朝代：明
体裁：五言律诗

迟日思难尽，方春人未还。平楼看野集，短草度空山。少妇骑驴稳，村童牧豕閒。可怜逃楚客，犹滞武津关。
漫示景文沙门·其一
作者：毛奇龄
朝代：明
体裁：七言绝句

额上珠圆见有因，雪山童子是前身。慢投修水岩边去，且作巢云阁上人。
漫示景文沙门·其二
作者：毛奇龄
朝代：明
体裁：七言绝句

会有三摩观自然，何须五字当随缘。请看帛氏从师日，正是阿难得道年。
漫赠
作者：毛奇龄
朝代：明
体裁：七言律诗

空仓鹊去鸟争啼，不见盘中苏氏妻。市舶暂逢吴下路，移家近在越来溪。朱楼晚闭杨花里，金弹春悬桂树西。自笑梁鸿长易姓，赁舂三载有谁携。
漫赠
作者：毛奇龄
朝代：明
体裁：七言律诗

阳平乐部锦云标，中有真娘似阿乔。曾下吴宫教度曲，重逢隋苑听吹箫。双瞳夜剪巴江雨，一笑春生扬子潮。杜牧未来韩判去，可怜二十四条桥。
潇湘神
作者：毛奇龄
朝代：明

湘渚头。水北流。麦天风雨绿崖秋。蕉叶缉纱仍染绿，荆门红树好生愁。邛竹枝。生古祠。丛丛峭壁鹧鸪啼。朝雨过来还暮雨，不知神女几时归。
潇湘神·其一
作者：毛奇龄
朝代：明
体裁：词

湘渚头。水北流。麦天风雨绿崖秋。蕉叶缉纱仍染绿，荆门红树好生愁。
潇湘神·其二
作者：毛奇龄
朝代：明
体裁：词

邛竹枝。生古祠。丛丛峭壁鹧鸪啼。朝雨过来还暮雨，不知神女几时归。
潘生南归限韵·其一
作者：毛奇龄
朝代：明
体裁：七言律诗

秋云夹日雨��，游子将归辔重衔。别曲慢调新绿绮，征衣还著旧青衫。亭回通潞看题壁，家近前溪认落帆。若赋閒居肯相寄，雁鸿千里不须缄。
潘生南归限韵·其二
作者：毛奇龄
朝代：明
体裁：七言律诗

南湖水尽见菰茭，愁向青门折柳梢。晓雨送归梁上燕，秋风吹动海门蛟。河阳官阀同潘岳，邺下襟期似石苞。尽日天街同对酒，能忘出宿在东郊。
潼川歌
作者：毛奇龄
朝代：明
体裁：古风

盐亭何高高，梓水何连连。四座且莫喧，听我歌潼川。潼川州南射洪渡，天柱云封七盘路。不见潼川绕地来，但见南津上天去。南津令君负奇节，夜泛桃花暗流血。桃花江上草初青，一夜寒风白如雪。相传此地歼令君，招魂万里呼南云。睢阳齿落白崖裂，苌弘血堕高梁焚。令君家世本吴楚，北固山头射猛虎。兴酣聚米划地殊，愁来投笔长心苦。县官续食计车发，便请长缨系南越。严助三年厌旧庐，庞公百里怀新割。惊闻盗贼出巴下，玉垒珠江废耕稼。白帝终成跃马王，红巾时起鸣狐诈。慨然请行一星入，梦中曾见三刀集。崎岖九坂谁肯前，忼慨王尊赴何急。闺中有妇孟氏贤，从征作赋同车軿。解绵系树苦食芋，封鱼涤釜长生鲜。仓皇烽火接城野，急缮亭隍料牛马。转战空闻笛里哀，升陴谁是搴旗者。天心不解遂人志，人事良难胜天意。纵教南八是男儿，难免西川尽捐弃。丈夫死官久不屈，舂磨砦边自强立。完城蔓子刎已迟，断头严将生难执。霜刀环视惊罕希，诱以好爵啖以糜。赤绳马头絷有待，无如南郑伤还归。天阴雨冻地冰裂，乙酉之冬月初缺。令君骂贼身死亡，正在潼川此时节。君不见令君同死十七口，仝行死尽皆无有。彭子退庵眼见知，长望桃花酹春酒。又不见令君二子远相失，十六年来尚寻入。难持齿发向天涯，疾走潼川自悲泣。潼川潼川西近秦，桃花水落青春新。我今歌罢潼川曲，还想潼川赴死人。
灌湖闻笛
作者：毛奇龄
朝代：明
体裁：古风

灌湖西路风萧萧，湖心晚来生晚潮。孤舟回泊涟下桥，横桥枯柳垂长条。忽闻桥畔笛声发，远趁风吹乍幽越。入耳疑听塞上鸿，回头不见关山月。我今将上黄鹤楼，烟波渺渺思悠悠。樊山再启谢生宴，蘋溪重汎洪崖舟。此时一听桓伊笛，能起千年江汉愁。
点绛唇 其一 送春
作者：毛奇龄
朝代：明
体裁：词

恼杀啼鹃，逢人还道春归去。留人不住。谁要留春住。花絮茫茫，万点愁人绪。归何处，春归无路。莫是人归路。
点绛唇 其三 采莲曲
作者：毛奇龄
朝代：明
体裁：词

南浦风微，画桡已到深深处。藕花遮不住。不许穿花去。隔藕丛丛，似有人言语。难寻溯。乱红无主。一望斜阳暮。
点绛唇 其二 姜亦舆汝长庚庚邀听琵琶
作者：毛奇龄
朝代：明
体裁：词

抱出檀槽，金丝拨子轻轻落。浅围罗幕。月上栏杆角。夜半嘈嘈，繁手惊相错。敲银索。梦回妆阁。花底飞乌鹊。
点绛唇·送春
作者：毛奇龄
朝代：明

恼杀啼鹃，逢人还道春归去。留人不住。谁要留春住。花絮茫茫，万点愁人绪。归何处，春归无路。莫是人归路。抱出檀槽，金丝拨子轻轻落。浅围罗幕。月上栏杆角。夜半嘈嘈，繁手惊相错。敲银索。梦回妆阁。花底飞乌鹊。南浦风微，画桡已到深深处。藕花遮不住。不许穿花去。隔藕丛丛，似有人言语。难寻溯。乱红无主。一望斜阳暮。
独驾小艇行大舶横关不得前赋用自慰
作者：毛奇龄
朝代：明
体裁：五言律诗

小艇蓬根妇，垂鬟乱似麻。谁家舻畔女，双脸艳如花。倚棹歌残月，新妆照浅沙。片帆相顾遇，各自惜年华。
玉㻬篇为黄母作
作者：毛奇龄
朝代：明
体裁：古风

鹿门先生好读书，百年之范闺中居。手披文史衣佩琚，穿针不缬双蜘蛛。当年太仆扣阖闾，夕阳亭下悲欷歔。黄琼终为党锢诛，曾赞夫子呼阶除。迄今讲学河汾庐，练裳木屐相巨儒。席门犹过王公车，瓶有美酒盎有鱼。时当初度献玉㻬，揽之日月同居诸，庭前又见丹花舒。
玉楼春 其一 姜汝高公子迎婚武林
作者：毛奇龄
朝代：明
体裁：词

梅花开满清江路。北府夜凉新幰度。谁开扇上五明罗，只挂灯前九子璐。西陵水削回潮暮。双盏乍传天欲曙。开元新赐小金钱，撒在帐中无觅处。
玉楼春 其三 题诗纬
作者：毛奇龄
朝代：明
体裁：词

吴山晓阁妆螺子。山木倒开蛮镜里。笔床闲写竹衣红，书带自垂藤菜紫。机头小轴穿花绮。纂就散丝盈络纬。秋波千顷照芙蓉，无数彩云江畔起。
玉楼春 其二 八月宿姜真源宪使后院夜饮同小农汝旦作
作者：毛奇龄
朝代：明
体裁：词

红蕖小幕开深槛。微雨乍收凉漏浅。酒淹垆火带霜吹，风搅浊油和烟剪。银船交泛明河转，玉树当轩共婉娈。夜深空忆广陵涛，水绕曲江知近远。
玉楼春·姜汝高公子迎婚武林
作者：毛奇龄
朝代：明

梅花开满清江路。北府夜凉新幰度。谁开扇上五明罗，只挂灯前九子璐。西陵水削回潮暮。双盏乍传天欲曙。开元新赐小金钱，撒在帐中无觅处。红蕖小幕开深槛。微雨乍收凉漏浅。酒淹垆火带霜吹，风搅浊油和烟剪。银船交泛明河转，玉树当轩共婉娈。夜深空忆广陵涛，水绕曲江知近远。吴山晓阁妆螺子。山木倒开蛮镜里。笔床闲写竹衣红，书带自垂藤菜紫。机头小轴穿花绮。纂就散丝盈络纬。秋波千顷照芙蓉，无数彩云江畔起。
玉溪村家
作者：毛奇龄
朝代：明
体裁：五言律诗

碧筱参天密，清流抱屋斜。衣冠忘岁月，门巷遍桑麻。晚日东亭酒，春风西曲花。终年愁避地，思煞此村家。
玉漏迟·白门张修崖，京口吕锡馨游越，同人公宴于右军祠下即事
作者：毛奇龄
朝代：明
体裁：词

右军祠下路，胜友高朋，一时云集。修竹崇岩，遥想兰亭当日。车毂骤如流水，交履舄、满堂笙瑟。何处觅。华灯影里，管儿歌涩。早是千里相思，更命驾能来，四愁都释。南国佳人，邂逅相逢车笠。梁苑邺宫难再，金樽满、倒倾安惜。漏转急。今夕不知何夕。
王二光禄生日夜饮有作
作者：毛奇龄
朝代：明
体裁：古风

先生矫矫秉大节，弱岁论文在于越。薄宦朝看海上云，层楼晚挂山头月。京门对酒连岁年，醉来长向楼前眠。爱閒不畜双鬟婢，上义能轻五库钱。只今内府待入直，门下还留孟尝客。况有当前群从贤，王家子弟乌衣宅。楼头开宴值早春，烛红酒煖春盘新。恍然禹庙看花后，夜雨停舟鉴水滨。
王二汉书予诗馆壁
作者：毛奇龄
朝代：明
体裁：七言绝句

进士坊边花巷春，乌椑门巷寂无尘。谁家能写毛甡句，只为相如臣里人。
王使君席同陈内翰赠歌者·其一
作者：毛奇龄
朝代：明
体裁：七言绝句

江城四月柳如丝，锦瑟弹成入破词。太守筵前争认得，大功坊底杜红儿。
王使君席同陈内翰赠歌者·其二
作者：毛奇龄
朝代：明
体裁：七言绝句

槐厅入夜烛屏深，试舞新衫是缕金。座上诗成谁最早，邺宫倚马旧陈琳。
王使君歌席
作者：毛奇龄
朝代：明
体裁：七言律诗

杨花初落似江南，太守张筵绕碧潭。座上狂生来阮籍，此中良吏是庞参。清歌出幕风教断，华烛当杯月共涵。舞罢青衫乌鹊起，醉归应借使君骖。
王侍御席与歌儿
作者：毛奇龄
朝代：明
体裁：七言律诗

御史筵前舞柘枝，当筵重唱鹧鸪辞。红牙长绕青螺带，粉颊低垂绿玉卮。人是故谯车子后，歌传秋浦谢杨儿。兰台曾拟贞元宴，叶底花间几度思。
王元恺将之巴山有赠
作者：毛奇龄
朝代：明
体裁：古风

寒不披豫章绢，饥不食莱芜鱼。韩康范史日不足，谁能刺促分其馀。巴山令君本廉吏，自艾青刍作宾饩。敝井难浮花下樽，空亭长拥车前彗。故人相诫勿复前，王生欲去仍流连。王生抱意气，食力苦耕稼。长贫念同袍，千里将命驾。可怜命驾不得达，斗盎无粢衣无褐。集蓼终愁楚雀迷，横江谁把枯鱼沫。桃花乍发柳乍青，河桥一步三留行。毛甡进前愿致语，座客纷纷醉起舞。君不见君家阿龄贫且饥，乌程陶令争求知。满船白粲收不得，愿索穷交镇西食。又不见毛甡乞米走江汜，卖卜王成暗相倚。岂少荆南幕下诗，但饮巴山署中水。解襦不敢衣顾郎，易衣并食翻寻常。生人苦饥值春节，黄花白絮填空仓。君不见毛甡南避入蛮部，万里滇云黯如雾。金马关前无故人，竟逐王生过江去。
王光禄子举茂才喜赠·其一
作者：毛奇龄
朝代：明
体裁：七言律诗

舟山鸑鷟紫田芝，江左青箱数世遗。可但茂仁称令士，果然王济是佳儿。下帷不计探花日，在泮刚逢采藻时。犹记帝京来觐省，当楼新授鲤庭诗。
王光禄子举茂才喜赠·其二
作者：毛奇龄
朝代：明
体裁：七言律诗

东园日出露桃开，佳信忻从鉴水来。藻彩横天惊凤翮，渥洼堕地本龙媒。杜林名阀推光禄，汉室高文重茂才。祗为德门饶世济，庭前早己植三槐。
王兵部南使有赠
作者：毛奇龄
朝代：明
体裁：七言律诗

凤书初下紫泥新，喜见西曹简近臣。宫路远回银瓮暖，枢台高赐锦袍春。南交尽洗蛮方瘴，北望曾驱塞外尘。共厕鹓班有几度，今来看欲画麒麟。
王分司重使越州·其一
作者：毛奇龄
朝代：明
体裁：七言律诗

重持玉节过江行，比户欢呼襁负迎。山半尚留元度宅，潮回再上越王城。讼亭人老棠犹在，官道碑残藓自生。当日蛟门题柱处，今来方奏海波平。
王分司重使越州·其二
作者：毛奇龄
朝代：明
体裁：七言律诗

使君赴任似归乡，况复江东引领长。珠为再还逢孟氏，花从前度识刘郎。攀车鸟雀栖还起，卧辙儿童长未忘。独笑他时跋扈者，蓬莱何处问沧桑。
王孙游
作者：毛奇龄
朝代：明
体裁：五言绝句

桂树他乡少，王孙故国稀。天涯春草遍，处处待人归。
王学士出抚两浙旋以闽越新定开府其地予遇于福州行馆极蒙赠飨赋此抒意
作者：毛奇龄
朝代：明
体裁：古风

忆昔直史馆，下马东华东。夫子秉裁鉴，视草窗日红。一朝膺宠命，出使为仪同。胥涛驱万队，转见幕府雄。方州领节钺，草木皆生风。百官避衢路，四译藏甲弓。伊予有蔀屋，编在封田中。高天无私覆，但觉雨露浓。被广绝迩逖，倚甚同穹窿。如何骤移军，重令瓯粤通。金汤藉开基，铜柱将铭功。浙人独何辜，夺此履戴崇。今来展私觌，泽国瞻军容。聆兹钲鼓肃，飨我酒醴丰。仙山本嵯峨，鳌海何漴浤。感深莫能酬，慷慨长拊躬。
王封君初度·其一
作者：毛奇龄
朝代：明
体裁：七言律诗

华烛当筵奏八璈，仙人海上献仙桃。春还碧峤云尝满，晚读黄庭兴自豪。雏凤舞从庭下转，少微星傍越来高。遥知名列丹台久，日拥花前白帢袍。
王封君初度·其二
作者：毛奇龄
朝代：明
体裁：七言律诗

凤毛麟角世相仍，名德高门事可凭。发策早时开绿字，传经当日忆青灯。阶前亲种三珠树，手内常拖万岁藤。为望南云瞻紫气，且将歌管祝升恒。
王师收复成都诏集百官于午门外宣捷纪事十五韵
作者：毛奇龄
朝代：明
体裁：七言排律

凯奏初宣晓漏清，王师收复锦官城。春还玉垒堪传檄，水下瞿塘会洗兵。已报王均逃广汉，先教邓艾取阴平。统军不待徵龙武，要路曾经过马鸣。剑阁雨寒朝出栈，草堂花暖夜连营。降旗江汉风俱动，积甲峨嵋雪渐晴。喻教久当开僰道，楼船从此破昆明。归心似附千官影，稽首犹闻万岁声。六诏烽烟将寝息，两阶干羽自纵横。星缠太华看归马，日出平台好晾鹰。听去银笳穿玉峡，望来铜柱象金茎。帐前有客能摩盾，阙下何人更请缨。刘辟不甘为副使，韦皋岂便是书生。恢疆大略需威克，告庙雄文在武成。欲识巴渝何处舞，但看铙吹满神京。
王时大授连江令
作者：毛奇龄
朝代：明
体裁：七言律诗

铜鱼初佩度仙关，拄颊时看海上山。农亩课成螺蚌外，官亭开近荔枝间。王乔岂叹京门远，严助方平瓯粤还。假使承明犹未厌，凤城柳色尽堪攀。
王明府之任零陵
作者：毛奇龄
朝代：明
体裁：七言律诗

琅琊才子厌承明，万里遥分有庳城。白日吏来花下卧，感时泪向竹中生。赋完莫笑阳城拙，操洁无如钴鉧清。湘口题诗能北望，双凫飞处是神京。
王生之云中
作者：毛奇龄
朝代：明
体裁：古风

白羊城边白雪飞，桑乾河上黄尘稀。丈人拔剑不得意，西入塞垣何所依。当年相遇共文酒，朝向萧江折新柳。为君送作锦官游，同上溪南一回首。淹留剑外春复秋，更从岭表寻罗浮。木棉花发栖红寺，椰子杯宽汎白沤。今来燕市负意气，屡上金台骋骐骥。拊箧谁怜乐毅来，哀歌能使荆卿避。去衣短后缨缦胡，重逢击筑随屠酤。层冰千仞方浩浩，雁门千里跨飞狐。自言碣石馆难再，将逐蒙恬望榆塞。射虎从教太守惊，椎牛尚有将军在。蓟门岁暮雪未乾，嗟予索米留长安。青门欲饯苦不得，天街柳叶谁堪攀。从来腊尽会春晓，况复高名播来早。若过新兴肯望乡，铅粉楼前有春草。
王生之岭表
作者：毛奇龄
朝代：明
体裁：五言律诗

伏日番州路，秋风瘴海边。王程随桂楫，官阁近花田。高宴倾椰酒，凉衣絮木棉。红亭分手去，愈觉右军贤。
王生索甡赠字
作者：毛奇龄
朝代：明
体裁：五言律诗

揽胜时求友，逢君喜得朋。鸿文垂皎日，白帢耀层冰。慷慨追文度，风流薄茂弘。芳名千载事，谁不锡嘉称。
王给事分守浙东·其一
作者：毛奇龄
朝代：明
体裁：七言律诗

东南观察古诸侯，按节明州与越州。曲盖赐来函德殿，高牙开近甬江楼。西垣旧日能廷诤，前路清风起棹讴。若问衡文嘉祐事，会稽竹箭不胜收。
王给事分守浙东·其二
作者：毛奇龄
朝代：明
体裁：七言律诗

揽辔登车慷慨行，临岐犹有赠鞭情。百城久向车前望，十载长留殿上名。画阁入云天汉近，朱旗拂岸海潮生。伊予家在西陵渡，门外芦花相笑迎。
王贞女诗
作者：毛奇龄
朝代：明
体裁：古风

黄鸟交交鸣，集彼东南枝。私顾无匹双，谁为好容仪。有女秉贞素，家在吴江隈。十三能织素，十四学裁衣。十五弄文翰，十六诵诗书。十七备箱帘，红罗刺绣裳。头上芙蓉髻，耳后明月珰。足下双珠履，行步烂生光。将作合欢襦，上画鸳与鸯。明月有时翳，芙蓉有时委。合欢终无期，鸳鸯空复尔。阿女前致辞，儿已得所亲。非谓得所亲，黄泉愿相存。捣盂却苦蓼，从旧不从新。冶金作华盖，到底无翩翻。驾我青牛车，绾我绿玉绳。逝将为彼妇，入门事尊章。惟时母闻之，相顾起徬徨。本谓相君子，百年永无疆。何悟廪霜下，拆此兰蕙姿。鸳鸯未成匹，何敢言雄雌。芙蓉生两岸，那有并蒂时。人生若朝露，柯换叶复滋。况今隔年岁，四载尚不足，三载颇有馀。旧火既已改，新谷屡见抭。其家且无姑，老翁独閒居。阿女含泪答，所以不即归，吉凶不同行。今既凶服除，自可远父兄。少小通文史，兼复诵诗书。诗书虽无此，文史聊以为。为夫入子舍，谓复理所宜。宁有升笄女，终老于中闺。不然将从谁，从夫下泉台。母知女志决，为女理容妆。便可择良日，车驾来相迎。车前百枝灯，车后龙子幡。小姑到门迎，新妇入华轩。着我新嫁衣，事事相周全。头上何所有，䯼髻双梁钗。足下何所有，织履蹑素丝。腰间何所有，袙复结两头。车左驾青鸾，车右从文鱼。本谓坐华轩，双双共翱翔。何意牵红丝，独身充后房。到门撤鼓乐，行步将升堂。是日暮春天，百花园中开。浮云障白日，寒风为之吹。须臾霜雪下，牛马皆冻嘶。观者皆有叹，行者亦以哀。桃花冒霜雪，何得施胭脂。阿翁拜前庭，新妇拜前帷。中堂两交拜，各自成礼仪。虽则成礼仪，浪浪泪双垂。自古通婚姻，未有如此词。此词有时尽，此事无终衰。将词记此事，当令后世知。
王进士新婚诗·其一
作者：毛奇龄
朝代：明
体裁：七言绝句

玳瑁堂前双燕飞，王郎初向曲江归。携将旧赐三宫锦，剪作新娘百子衣。
王进士新婚诗·其二
作者：毛奇龄
朝代：明
体裁：七言绝句

试佩开元赐宴钱，故邀夫婿看匀绵。但知藕叶生江上，不道莲花在镜边。
王黄门招游祝氏山庄同施侍读王祭酒徐大赞善曹编修汪二检讨汪五主事即席限山庄二字·其一
作者：毛奇龄
朝代：明
体裁：五言律诗

寻花来杜曲，载酒到柴关。朝士此时集，春风竟日还。菰蒲依槛外，柳絮落衣间。相对尘襟豁，浑疑返故山。
王黄门招游祝氏山庄同施侍读王祭酒徐大赞善曹编修汪二检讨汪五主事即席限山庄二字·其二
作者：毛奇龄
朝代：明
体裁：五言律诗

颇觉春光尽，真成野兴狂。城南天自近，杯底日初长。草阁回林薄，花塍间水坊。追陪王给事，认作辋川庄。
瑞鹧鸪 其一 合虞美人调和侄阿莲
作者：毛奇龄
朝代：明
体裁：词

梨花亸鹊惊春雪，柳曲迎车怯晓风。篮外蝶衣笼画粉，楼头凤蜡泻珠红。熏迷银叶怜妆坼，露压金槽滴睡浓。无奈景阳钟隐隐，数声和月到帘栊。
瑞鹧鸪 其三 合虞美人调和侄阿莲
作者：毛奇龄
朝代：明
体裁：词

吴娃窈窕裁芳纻，楚竹参差聚列星。歌扇影回屏半褶，舞裙丝挂箔头钉。觞迎水曲翻龙㔶，车转花梢动鸽铃。天上旧曾听鼓瑟，归来几度暮山青。
瑞鹧鸪 其二 合虞美人调和侄阿莲
作者：毛奇龄
朝代：明
体裁：词

春还绣陌桃初落，日映璚绡幕半遮。黄点额头花胜结，红抽靴子蒯绳芽。妒蛾筝合矜秦赵，细犊车香绕狭斜。空有侍中夸易识，难忘一笑在东家。
瑞鹧鸪 其四 合虞美人调和侄阿莲
作者：毛奇龄
朝代：明
体裁：词

董贤馆外骄騧骋，班氏门前冷鸟啼。湘浦芰裳迷蔡北，秦台苏合出乌西。针萦鸾缕愁丹缠，灯满蚕塸怨赤蹄。难与故夫携束素，重逢但唱杞梁妻。
瑞鹧鸪·合虞美人调和侄阿莲
作者：毛奇龄
朝代：明

梨花亸鹊惊春雪，柳曲迎车怯晓风。篮外蝶衣笼画粉，楼头凤蜡泻珠红。熏迷银叶怜妆坼，露压金槽滴睡浓。无奈景阳钟隐隐，数声和月到帘栊。春还绣陌桃初落，日映璚绡幕半遮。黄点额头花胜结，红抽靴子蒯绳芽。妒蛾筝合矜秦赵，细犊车香绕狭斜。空有侍中夸易识，难忘一笑在东家。吴娃窈窕裁芳纻，楚竹参差聚列星。歌扇影回屏半褶，舞裙丝挂箔头钉。觞迎水曲翻龙㔶，车转花梢动鸽铃。天上旧曾听鼓瑟，归来几度暮山青。董贤馆外骄騧骋，班氏门前冷鸟啼。湘浦芰裳迷蔡北，秦台苏合出乌西。针萦鸾缕愁丹缠，灯满蚕塸怨赤蹄。难与故夫携束素，重逢但唱杞梁妻。
甘州子
作者：毛奇龄
朝代：明

银床金井晓啼鸦。帘额上，衬红霞。同心栀子夜开花。和露折来斜。无好意，送与谢娘家。织金衫重懒提笔。双扼臂，卸来轻。平头吹蜡炙铜笙。叶底弄莺声。无好意，唤与顺郎听。
甘州子·其一
作者：毛奇龄
朝代：明
体裁：词

银床金井晓啼鸦。帘额上，衬红霞。同心栀子夜开花。和露折来斜。无好意，送与谢娘家。
甘州子·其二
作者：毛奇龄
朝代：明
体裁：词

织金衫重懒提笔。双扼臂，卸来轻。平头吹蜡炙铜笙。叶底弄莺声。无好意，唤与顺郎听。
甘州遍
作者：毛奇龄
朝代：明

青槐路，迤逦返长杨。暮云翔。银鱼立胛，金鹅仗带，曾骑黄马射黄羊。歌肆侧，酒垆旁。调鹰牵犬归去，愁杀羽林郎。花刬帽，往往赌毬场。暗风扬。薰衣透缕，隔巷细生香。金槌去，长策枣红骝。五陵游。纯钩蒯绕，缦胡缨曲，冰梢猎猎似星流。兄执戟，弟长秋。射飞逐没尝见，便殿赐衣裘。年正少，花发醉娼楼。锦缠头。几行歌舞，一曲遍甘州。甘州遍，羌笛又将残。听声寒。黄花碎叶，雕戈铁马，茫茫飞雪满燕山。边角静，戍衣单。红闺万里梦断，都护请生还。雁帛远，风急堕旌竿。望长安。甘泉铙吹，何日达萧关。秋风起，展转事长征。出边城。弯弧鹊角，佩刀犀首，趫趫斥突愿擒生。收敕勒，捲镵枪。夜凉频击刁斗，空碛答遥声。转战苦，车骑未成名。塞魂惊。琵琶孤冢，春草日青青。
甘州遍·其一
作者：毛奇龄
朝代：明
体裁：词

青槐路，迤逦返长杨。暮云翔。银鱼立胛，金鹅仗带，曾骑黄马射黄羊。歌肆侧，酒垆旁。调鹰牵犬归去，愁杀羽林郎。花刬帽，往往赌毬场。暗风扬。薰衣透缕，隔巷细生香。
甘州遍·其三
作者：毛奇龄
朝代：明
体裁：词

甘州遍，羌笛又将残。听声寒。黄花碎叶，雕戈铁马，茫茫飞雪满燕山。边角静，戍衣单。红闺万里梦断，都护请生还。雁帛远，风急堕旌竿。望长安。甘泉铙吹，何日达萧关。
甘州遍·其二
作者：毛奇龄
朝代：明
体裁：词

金槌去，长策枣红骝。五陵游。纯钩蒯绕，缦胡缨曲，冰梢猎猎似星流。兄执戟，弟长秋。射飞逐没尝见，便殿赐衣裘。年正少，花发醉娼楼。锦缠头。几行歌舞，一曲遍甘州。
甘州遍·其四
作者：毛奇龄
朝代：明
体裁：词

秋风起，展转事长征。出边城。弯弧鹊角，佩刀犀首，趫趫斥突愿擒生。收敕勒，捲镵枪。夜凉频击刁斗，空碛答遥声。转战苦，车骑未成名。塞魂惊。琵琶孤冢，春草日青青。
甘泉宫词·其一
作者：毛奇龄
朝代：明
体裁：七言绝句

汉苑通天拂羽旗，平明驾幸集灵池。紫衣使者持瑄玉，候祀甘泉泰乙祠。
甘泉宫词·其三
作者：毛奇龄
朝代：明
体裁：七言绝句

黄帝青灵驾柏梁，甘泉宫阙旧林光。黄金欲就黄河塞，自有灵芝产殿房。
甘泉宫词·其二
作者：毛奇龄
朝代：明
体裁：七言绝句

建章前殿拟蓬莱，玉辇金舆发渐台。侍臣窃听神君语，道是甘泉好会来。
甘泉宫词·其四
作者：毛奇龄
朝代：明
体裁：七言绝句

汉家十世大蒐田，百子池头祷嗣年。不享上玄祠泰畤，从官那得赋甘泉。
甘霖应祷恭颂二十韵
作者：毛奇龄
朝代：明
体裁：五言排律

四月分龙少，三农望岁长。污邪曾未溉，云汉久为章。少女吹难定，司巫舞欲狂。天无升隮意，人鲜卖雷方。圣德同于穆，精心感颢苍。为坛供太乙，酌酒礼东皇。郭北袪燔骼，街头禁暴尪。朱丝萦汉帝，金鼎告殷汤。雩祖分壝碧，祈官入幄黄。甫看浮蜥蜴，顿见舞商羊。有□衔衣起，流云作盖张。冲泥成畎浍，鞭石胜江湘。仗湿甘泉潦，盆倾洞府浆。不稂歌帝力，多黍祝神仓。洗甲传荆楚，停囚在洛阳。春秋曾志喜，宵旰已如伤。忝御诸司啬，言观古太常。雨来惭束晢，菑去笑京房。林翳遥山色，花漂上苑香。须知畿甸广，从此庆茨梁。
生查子
作者：毛奇龄
朝代：明
体裁：词

绿柰匝茱幮，皂角穿萝屋。犀槅钉明螺，眼底分朝旭。沅浦长，淇水曲。处处难追逐。欲见有何由，簳蜡成红烛。
甬上段长史枉过阙候值其初度奉寄此诗
作者：毛奇龄
朝代：明
体裁：古风

甬江楼畔花树明，灌门有路通蓬瀛。庆元使君曳黄绶，行部雨中来永兴。单车缓轴去呵杂，肯为墙东系朱鬣。解佩惭无吕氏刀，荒亭未设休源榻。君家仕宦多似云，鸣珂旧里声相闻。凤毛已布庭前綵，骥足还留海上军。清和四月值初度，弧矢应悬郡庭树。一觞欲献未能前，但望金峨海傍路。
甬东李屺源西渊有赠
作者：毛奇龄
朝代：明
体裁：五言排律

十载蓬山隔，三秋桂树前。裁留关令史，又送李膺船。倒榼呼金液，轻装载玉篇。才名摧虎豹，家世本貂蝉。交谢填门辙，贫无负郭田。幽寻豪士锻，醉共酒人眠。羽服来员峤，香坛访竺乾。将车元季美，献纻友朋贤。远道班荆楚，清江采木莲。行频愁骊马，歌苦类乌鸢。尔达为广武，吾怀是谪仙。相期栖息远，分手倍悽然。
田公子示诗却寄
作者：毛奇龄
朝代：明
体裁：七言律诗

公子才名冠帝乡，趋庭犹自逐龙骧。观书尔独追弘正，结客人称过孟尝。剑入斗边云气尽，文随幕下海涛扬。何缘共踞胡床坐，一唱阳春大道王。
田将军迁抚军中军·其一
作者：毛奇龄
朝代：明
体裁：七言律诗

高牙飞隼接双旟，横海楼船总不如。草檄未投几上笔，登城还却箭头书。分营旧将调金勒，开府新衔下玉除。此际东南饶羽檄，汉庭方召李轻车。
田将军迁抚军中军·其二
作者：毛奇龄
朝代：明
体裁：七言律诗

水犀戈甲满钱唐，尚有中丞新拜黄。严助尽教开粤徼，田家原自镇河阳。三推幕府中权贵，万里戈船下濑长。在昔请缨同有志，相逢执策敢相忘。
甲寅九月廿七日同任青嵓张百修访放庵蛤庵两和上复过杨云士斋看菊漫赋
作者：毛奇龄
朝代：明
体裁：古风

青嵓招我访云水，偕之同看东篱花。高低错出似攒锦，红白间开如剪纱。自怜秋老叹迟暮，每见秋花便相顾。佛头楼子开最先，今来不数黄金钱。
申江守岁词
作者：毛奇龄
朝代：明
体裁：七言绝句

申江守岁夜筵开，夜半休衔柏子杯。尝恐客中愁不断，一年未尽一年来。
画竹歌
作者：毛奇龄
朝代：明
体裁：古风

昔时萧悦恊律郎，曾画白竹称擅场。岂如崇祯陈待诏，别为沈郎写佳妙。分丛叠叶竹茎坼，剥粉滮青纵钩画。宛如涂隶手底枯，横挂霜毫作飞白。翩跹逸落势宛转，玉栉银钿素纱软。淇女妆成一笑寒，湘妃雨后双眉浅。当时记得住初地，偶借生绡写幽意。拾去人谁等法王，年来自哂供豪吏。关中张生颇侠烈，八尺霜蹄易寒铁。风梢劲鬣相估当，正与斯图鲜差别。骅骝既死健笔亡，迂儿莲子尽摧藏。活禽生卉暂相见，青天碧色回花房。劝君展图絓庭户，白凤䙰褷掣毛羽。骏马黄金何处寻，满林潇潇听秋雨。
留别刘琯兄弟
作者：毛奇龄
朝代：明
体裁：古风

昭华兄弟雄楚州，一时藉藉称诸刘。论文伟丽过鲍谢，兴酣意气凌王侯。西陵游人看秋柳，邂逅逢君大淮口。拂麈高听真长谭，刳匏直饮公荣酒。层冰落落解棹归，严飙吹折黄绵衣。他时若问江南信，只看春鸿向北飞。
留别四首·其一
作者：毛奇龄
朝代：明
体裁：古风

我昔挟弧矢，驱驰桓东场。伊雒多少年，联翩共翱翔。名材极吴楚，竹箭延三邦。纵横斥海内，骄蹇莫与当。号呼震原野，所向无侯王。高会置广宴，浩荡稽山阳。四顾失渺小，长啸进乐方。朝餐金羽卮，暮宿华镫光。四时相代序，递释温与凉。剧饮还自娱，欢乐诚久长。
留别四首·其三
作者：毛奇龄
朝代：明
体裁：古风

穷冬抑悲怀，方春动遐思。游子当困穷，亦以专所之。凉风起前庭，落月垂轩墀。秣马展车辐，出门造天涯。白日无停轨，流水无止期。相将辞所好，朴拙迟言辞。长剑游八荒，麾斥穷四陲。晞发昆崙颠，躅足流沙隈。前涂方起驾，风伯为我追。努力事揽辔，蹙蹙毋相违。
留别四首·其二
作者：毛奇龄
朝代：明
体裁：古风

少壮远行役，置身车马尘。挟瑟投上都，殷勤向齐门。于时启长驭，高驾为纷纶。朝登岱山阳，暮出河水宾。仓卒辞道里，轸念惟故人。玄冬涉冰雪，亦复回阳春。时物展徂谢，夙昔犹见新。流滞无远大，纤屑以宠珍。外览总阔达，内纡难重申。回镳策坡陀，顾盼徒逡巡。辕驹恐跲踬，何以慰我身。
留别四首·其四
作者：毛奇龄
朝代：明
体裁：古风

凉风吹高旌，逡巡转悠遐。我今适他方，涂路仍已赊。出门虽寡媚，四海还为家。结交本新丰，故旧欣有加。百步一回顾，不见门扉枒。我行况广远，河水牵浮槎。情盼虽不隔，羽翼终见遮。努力事餐饭，汎景随时嘉。要汝以古期，石室藏颇奢。行将登龙门，呼吸餐朱霞。
留别张中宪锡怿有感
作者：毛奇龄
朝代：明
体裁：古风

曲江先生负文望，气摄江湖有馀量。好学长疏左氏书，高才不让河间相。当年厌处金马门，泰山太守由来尊。拂衣归向春申浦，种树营成裴令园。我游海上漫投刺，把臂雄谈快人事。户外千回过客车，怀中十载相思字。方春初发桃李枝，蹋青挑菜时相携。筵前张子碧山榼，帘捲夏侯红妓衣。邺宫高宴具四美，杂坐中间有史妠。长调笙笛共筝篪，不问清明兼上巳。听残鶗鴂日渐长，葛�未试蒲葵香。西陵草暗欲归去，频把玉杯看夕阳。平船将趁暮潮上，为唱离歌转惆怅。绮席重开惜过情，布帆此去应无恙。谢公东墅一望遥，何年相忆还相招。当前欲别思何似，不见垂杨几万条。
留别朱在镐司李作
作者：毛奇龄
朝代：明
体裁：古风

仲尼适泉源，尝主蘧伯玉。我今游海滨，望门向公叔。衣车税前除，将就庑下宿。主人出未归，四顾且局蹜。其家一何贤，开轩启�醁。繁花发园桃，鲜笋荐墙竹。日景方纡徐，风气渐烜燠。幸逢主人还，握手道悃愊。如何复出门，方驾不脱辐。予住三月馀，三见征且逐。一如予汗游，虚觅升斗粟。我闻司马公，往就鹿门曲。主客恒不分，相向以为乐。何悟千载后，重得觏斯躅。从来沛国胤，历禅富贤淑。况君早蜚声，文誉振邦族。曾授司刑官，所谳无枉狱。暨乎拂衣还，晚食几断肉。春草长及阶，夏云覆如屋。游子思东归，慷慨夜击筑。一念贤主人，双泪下扑�。
留别骆明府·其一
作者：毛奇龄
朝代：明
体裁：五言绝句

我爱骆明府，西游汝溪曲。来时秋风生，去时春草绿。
留别骆明府·其三
作者：毛奇龄
朝代：明
体裁：五言绝句

我与明府游，习习忘昼夜。吟诗出竹中，饮酒醉花下。
留别骆明府·其二
作者：毛奇龄
朝代：明
体裁：五言绝句

明府文章贵，今来政事清。江边看渡虎，署里听啼莺。
留别骆明府·其五
作者：毛奇龄
朝代：明
体裁：五言绝句

一日辞巴山，十日不能决。睹见杨柳枝，俯首泪如雪。
留别骆明府·其四
作者：毛奇龄
朝代：明
体裁：五言绝句

王生依江表，岂不怀家乡。春江碧漓漓，念此江水长。
留别骆明府腊月望夕喜旅客翻王建玩月绝句云合望月时常望月分明不得似今年仰头五夜风中立从未圆时直到圆偶感其言且伤时暮亦为效作·其一
作者：毛奇龄
朝代：明
体裁：五言绝句

望明常夜立，时时得头风。从今望圆月，不似五年中。
留淮西金使君郡楼三年晨夕听伎多阳陵西巴之音有吴中旧部亦萧散不整大雪晚宴江南新伎至观之生忆因为赋四绝句并杂歌侑时座客童炜尹坪韩肃皆有和诗·其一
作者：毛奇龄
朝代：明
体裁：七言绝句

朔雪高吹悬瓠池，郡堂留客夜弹丝。分明身在江南路，伍相祠前酒醒时。
留淮西金使君郡楼三年晨夕听伎多阳陵西巴之音有吴中旧部亦萧散不整大雪晚宴江南新伎至观之生忆因为赋四绝句并杂歌侑时座客童炜尹坪韩肃皆有和诗·其三
作者：毛奇龄
朝代：明
体裁：七言绝句

十载寻橦看未真，每闻吴语便伤神。座中总是江东客，何处还寻顾曲人。
留淮西金使君郡楼三年晨夕听伎多阳陵西巴之音有吴中旧部亦萧散不整大雪晚宴江南新伎至观之生忆因为赋四绝句并杂歌侑时座客童炜尹坪韩肃皆有和诗·其二
作者：毛奇龄
朝代：明
体裁：七言绝句

淮西雪夜酒筵红，太守风流过马融。看到舞阑桦烛下，教人思杀石莲东。
留淮西金使君郡楼三年晨夕听伎多阳陵西巴之音有吴中旧部亦萧散不整大雪晚宴江南新伎至观之生忆因为赋四绝句并杂歌侑时座客童炜尹坪韩肃皆有和诗·其四
作者：毛奇龄
朝代：明
体裁：七言绝句

顺郎十四学琵琶，十五新声遍海涯。家在九龙山下住，生来洗面是桃花。
病臂辞试读棠村先生新诗呈简·其一
作者：毛奇龄
朝代：明
体裁：七言绝句

禁城花柳日芊眠，左臂书空思暗然。挟得棠村诗一卷，不须更咏鹿门篇。
病臂辞试读棠村先生新诗呈简·其二
作者：毛奇龄
朝代：明
体裁：七言绝句

肘上生杨欲覆身，春衣换去只悬鹑。诸生荐达虽无分，犹是司徒门下人。
病起赠李君·其一
作者：毛奇龄
朝代：明
体裁：五言绝句

自愧无金骨，终年苦鉥肠。少君良厚意，饮我葛陂浆。
病起赠李君·其三
作者：毛奇龄
朝代：明
体裁：五言绝句

谁疗纠宫杂，应怜洛市还。火珠桥下路，方籥九还丹。
病起赠李君·其二
作者：毛奇龄
朝代：明
体裁：五言绝句

七十悬壶叟，函关旧著书。只今怀玉蕊，犹识李公居。
登会城望江仝金二鎏何四十二之杰沈太史孙吴二徵君
作者：毛奇龄
朝代：明
体裁：七言律诗

江水滔滔接远空，登城遥望海门东。秦皇弩仗驱三岛，句践船军散五戎。斥地盐潮宾雁白，蛮天蕉雨客帆红。津亭饮宴当年事，努力神州藉数公。
登取亭
作者：毛奇龄
朝代：明
体裁：五言排律

落日秋风里，悠然登此亭。到来双涧白，看去万峰青。粉堞环高嶂，香山映翠屏。章流方浩荡，金井故清泠。引兴回江郭，探奇问水经。千秋从倚槛，薄暮喜扬舲。野寺横天起，寒花带露零。骑牛知渺漫，采藻想渊渟。枉渚浮螺子，芳洲濯鹭翎。此中携不尽，因见使君馨。
登台望石门关作
作者：毛奇龄
朝代：明
体裁：七言律诗

春草群飞雉子斑，登台一望石门关。缘江烽火来三楚，横海楼船断百蛮。绝徼军输愁远度，长征都护未生还。我来不见周南郡，金斗城高何处攀。
登吴山兰若同张孝廉
作者：毛奇龄
朝代：明
体裁：七言律诗

岧峣绀阙快同登，直上吴山第一层。树杪寒涛翻北郭，帆来古渡是西陵。中天化雨迷香象，落日秋风对季鹰。我欲远寻蓬岛去，何年东望海云蒸。
登天门山望江
作者：毛奇龄
朝代：明
体裁：古风

晨登天门巅，俯瞰大江渚。江渚浩浩环石根，细激嵓花散成雨。嵓花灼烁当水关，秋棠石隙青苔斑。盘旋曲磴越丛莽，峭壁直下波涛间。峨嵋山亭倚博望，与此东西屹相向。世人相视称天门，我来已㩀天门上。天门巀嵲朝日开，峨嵋窈窕烟霏回。小鬟十五共追陟，前凌缥缈超尘埃。青天万里泻空阔，欲上天门蹑天阙。凭将峰顶看浮云，不向波间捉明月。横江江馆千古愁，�矶牛渚思悠悠。振衣独上天门望，惟见长江不断流。
登太白酒楼
作者：毛奇龄
朝代：明
体裁：五言律诗

太白何为者，夷然醉此楼。千秋狂客去，吾亦此中游。碧柳当轩合，青天入济流。金鱼谁作佩，来往任悠悠。
登宣城徐司寇山楼眺望
作者：毛奇龄
朝代：明
体裁：五言排律

杰阁成高眺，名园接胜游。天低宛水暮，风落敬亭秋。丹嶂横栏耸，青溪绕郭流。双桥飞练合，万井乱烟浮。翠竹迷南涧，寒花映北楼。玉台徐氏业，高郡谢公州。洞壑栖云志，乡关落日愁。登临伤极目，挥涕满沧洲。
登寄云楼怀愚山
作者：毛奇龄
朝代：明
体裁：七言绝句

谢眺高楼倚夕曛，楼头长寄敬亭云。我来吟尽云齐句，那得临风把似君。
登富春山
作者：毛奇龄
朝代：明
体裁：五言律诗

放溜下江关，春风辍棹还。晴云开绝壁，一眺富春山。江鸟寒波静，山花锦石斑。高楼吾所向，聊此遂幽攀。
登山晓楼望横浦作
作者：毛奇龄
朝代：明
体裁：五言律诗

放晓登山郡，乘秋望越台。江流从北去，海日自东来。铃阁迎风动，戈船下濑回。天边横浦树，应傍岭云开。
登山阴朱相公东武山居同吴二卿祯徐二咸清商十八命说作·其一
作者：毛奇龄
朝代：明
体裁：七言律诗

台师公府领三旌，赐地还留东武城。开阁虚延宾从入，筑沙高是相君行。环岩露网凌遥廓，绝磴秋花绕太清。十载谢安劳偃卧，天阶相望本升平。
登山阴朱相公东武山居同吴二卿祯徐二咸清商十八命说作·其二
作者：毛奇龄
朝代：明
体裁：七言律诗

相君治第并沧洲，齐郡灵峰起壮游。海内群思师尚父，山中曾卧富平侯。崇台万井搴珠箔，曲槛层霄蔽画楼。回首华林行乐地，白云长绕旧宫沟。
登嵩岳感怀
作者：毛奇龄
朝代：明
体裁：五言律诗

昔诵嵩高峻，今知乔岳尊。紫微通帝座，黄盖绕天门。中宅思伊洛，平原眺陆浑。春心千里度，极目总愁魂。
登愚楼
作者：毛奇龄
朝代：明
体裁：五言律诗

薄暮倚丹楼，云山一望收。尊前浮古堞，树里见行舟。寒浦归乌鹊，春星逼斗牛。愚公清啸地，长为故人留。
登汴城即事
作者：毛奇龄
朝代：明
体裁：五言排律

不作名王客，徒深公子情。烟花三月暮，一上大梁城。旧苑樽盘合，繁台歌吹萦。春堤纷系马，午树敞啼莺。世鲜捐虞相，时无救赵兵。宾师淹孟子，关吏困侯生。亭戍层烟晚，河沙壅地平。九门新浩荡，四术故纵横。士女看都雅，金钱在市赢。繁华追往事，重与说东京。
登牛首禅寺·其一
作者：毛奇龄
朝代：明
体裁：五言律诗

牛首恢龙藏，空山展妙台。金花三界落，银杏六朝栽。磴入云间渺，江从天际回。登临双阙上，怀抱亦悠哉。
登牛首禅寺·其二
作者：毛奇龄
朝代：明
体裁：五言律诗

绀国三乘竺，丹梯百丈莲。献花来众鸟，嵌壁挂诸天。山静经声遍，峰高塔影悬。懒融如说法，愿叩白云边。
登琼花台
作者：毛奇龄
朝代：明
体裁：古风

何年创此琼花观，不见琼花此观开。千载名花应有尽，寻花还上旧花台。飞鸿晓断邗关度，叠浪秋翻瓜步来。四顾凭栏一惆怅，萧萧黄叶下苍苔。
登白鹭洲值施使君留萧江有怀
作者：毛奇龄
朝代：明

石阳城边白鹭洲，萋萋碧草环洲流。层楼百尺俯寒潦，有客独登楼上愁。楼前寂历众山暮，万里江流自来去。天半横吹赣浦帆，云中恍辨虔阳树。我来眺望九日余，芳洲犹采红茱萸。遥山不断故乡雁，沿流时羡清江鱼。故人乘兴久舒啸，千载南楼鲜同调。看月宁分佐史床，临风空著参军帽。相思渺渺萦素波，秋花开映波中螺。凭栏欲作《登楼赋》，不见夫君奈若何。
登白鹭洲高楼值施使君留萧江有怀
作者：毛奇龄
朝代：明
体裁：古风

石阳城边白鹭洲，萋萋碧草环洲流。层楼百尺俯寒潦，有客独登楼上愁。楼前寂历众山暮，万里江流自来去。天半横吹赣浦帆，云中恍辨虔阳树。我来眺望九日馀，芳洲犹采红茱萸。遥山不断故乡雁，沿流时羡清江鱼。故人乘兴久舒啸，千载南楼鲜同调。看月宁分佐史床，临风空著参军帽。相思渺渺萦素波，秋花开映波中螺。凭栏欲作《登楼赋》，不见夫君奈若何。
登石钟山
作者：毛奇龄
朝代：明
体裁：五言律诗

几度经湖口，今来眺石钟。天风吹草木，江浪起蛟龙。崱屴悬千仞，烟波思万重。手中无寸莛，何以扣钟镛。
登箕山
作者：毛奇龄
朝代：明
体裁：五言律诗

为访箕山隐，淹留颍水间。千秋高士地，一片白云閒。暝鸟枝头啭，春花石上斑。清泉堪洗耳，不欲竟来还。
登镇海楼和友
作者：毛奇龄
朝代：明
体裁：五言律诗

绝槛横秋耸，危楼俯地雄。烽烟遥海外，樽酒大江东。帆影随潮白，枫林带雨红。乌鸢千载泪，长在和歌中。
白下遇吴山涛明府见赠有答·其一
作者：毛奇龄
朝代：明
体裁：七言律诗

江城十月早梅开，把臂同登江上台。落日乌裘寒未彻，清秋黄叶下堪哀。西州路下停鞭过，东冶亭前看剑回。十载追陪题和晚，登临须借大夫才。
白下遇吴山涛明府见赠有答·其二
作者：毛奇龄
朝代：明
体裁：七言律诗

长干精舍倚山屏，邂逅重逢旧典刑。望去石头馀逝水，坐当木末最高亭。剧嫌客路回冬景，须信郎官是岁星。白下相从应尽醉，暮鸦啼处不堪听。
白云楼歌
作者：毛奇龄
朝代：明
体裁：古风

白云楼，高接天，雕甍玉柱相钩连。上看挟飞鸟漠漠翔云烟，下看垂溜悬飞泉。凭栏欲数城外山，卧听颍水流潺潺，郡王夙昔居其间。启祯之际藩府稠，郡王十七留禹州。当时各请建飞楼，敕地命名巨细分。博闻为最次白云，白云者谁怀庆君。仙人楼居飨王孙，嶒嵘金碧日月昏。钧天之乐歌管翻，青娥紫袖抱瑟弹。迥若细雨吹云间，听者若寐欲寤难。天阴昼晦欢宴促，荡荡城门乌啄肉。一从流寇乱中州，万瓦千楹总陵谷。白云楼，今尚存。下有断垣上有轩，土中金丝碗井边。玉丝盏，一丝直万钱。万丝十千贯，摧碎弃井边。土涩石钱满，辟楼植瓦作州署，重凿青天入云住。山头日出扬曙光，风里杨花落飞絮。使君拾扬花，饮我楼外亭。通池引曲溜，激激楼前鸣。持觞一望楼头絮，几欲登楼百感生。
白洋河道中
作者：毛奇龄
朝代：明
体裁：五言绝句

灯火春宵尽，鞦韆上已过。马头残照里，又渡白洋河。
白雪红梅词限韵仿长庆体和枚臣·其一
作者：毛奇龄
朝代：明
体裁：七言绝句

雪里谁歌白雪词，红梅开得似胭脂。雪花堆在梅花上，半是桃枝半李枝。
白雪红梅词限韵仿长庆体和枚臣·其三
作者：毛奇龄
朝代：明
体裁：七言绝句

春来只唱雪梅词，不唱欢闻阿得脂。谁道石家绫幔裹，珊瑚擎出一枝枝。
白雪红梅词限韵仿长庆体和枚臣·其二
作者：毛奇龄
朝代：明
体裁：七言绝句

白雪红梅有慢词，梅如红粉雪如脂。慢言雾幛遮华烛，慢道冰绡裹荔枝。
白马·其一
作者：毛奇龄
朝代：明
体裁：五言律诗

兰叶出雕题，梨花剪白蹄。摐金无局步，喷玉但长嘶。并日双瞳曜，追风万里迷。权奇看汗血，不独大宛西。
白马·其二
作者：毛奇龄
朝代：明
体裁：五言律诗

海豹白花烟，龙毛拂锦鞯。玉翎翻雪薤，铁足散冰莲。掣练衔丝细，环珠束带圆。燕昭曾不遇，骧首是何年。
白鹭洲施湖西席送吴百朋之任浈州即席同陆圻䪨·其一
作者：毛奇龄
朝代：明
体裁：七言律诗

天涯高会惜离群，锦席芳洲夜送君。树里星河三楚尽，楼前章贡一江分。翻来白鹭波间羽，望起苍梧岭外云。怪底新歌皆妙曲，征西官属总能文。
白鹭洲施湖西席送吴百朋之任浈州即席同陆圻䪨·其二
作者：毛奇龄
朝代：明
体裁：七言律诗

双江高阁上崔嵬，入夜凭栏一举杯。千里重停吴隐棹，群贤追啸庾公台。清歌别部风初转，换席西轩月欲来。此去浈州应不远，南行端赖济时才。
百字令 其一 客沪上，为王鸿资初度
作者：毛奇龄
朝代：明
体裁：词

秋风乍起，桂花时、又是东亭初度。四十年来弹指顷，阅历山川无数。倚马成文，磨盾草檄，杀尽中山兔。侯王以下，一时趋走如骛。谁道梁苑归来，故人官沪上，欢然相聚。有弟同行胜小陆，共作平台词赋。弧矢高悬，长庚何在，遥指星明处。壮心未已，莫言岁月迟暮。
百字令 其二 寄寿施愚山少参六十
作者：毛奇龄
朝代：明
体裁：词

林花初放，捧霞觞、遥望敬亭山色。绕地珠绳箕宿转，光满谢公楼侧。阙里遗贤，石渠继世，曾讲诸儒易。廿年节度，一身高寄如客。督学齐鲁之间，湖西作镇，到处称申伯。天下山川游览遍，无数文章堆积。前遇吴关，今过瓯海，千里长相忆。才过甲子，为君重数畴昔。
百字令·客沪上，为王鸿资初度
作者：毛奇龄
朝代：明

秋风乍起，桂花时、又是东亭初度。四十年来弹指顷，阅历山川无数。倚马成文，磨盾草檄，杀尽中山兔。侯王以下，一时趋走如骛。谁道梁苑归来，故人官沪上，欢然相聚。有弟同行胜小陆，共作平台词赋。弧矢高悬，长庚何在，遥指星明处。壮心未已，莫言岁月迟暮。林花初放，捧霞觞、遥望敬亭山色。绕地珠绳箕宿转，光满谢公楼侧。阙里遗贤，石渠继世，曾讲诸儒易。廿年节度，一身高寄如客。督学齐鲁之间，湖西作镇，到处称申伯。天下山川游览遍，无数文章堆积。前遇吴关，今过瓯海，千里长相忆。才过甲子，为君重数畴昔。
盆桂和韵
作者：毛奇龄
朝代：明
体裁：五言律诗

颢气三秋爽，丹葩四蒂含。幽香闻月下，佳赋咏淮南。屏隘襟逾扩，盆低手可探。不须分作酿，待饮几回酣。
益都夫子生日与同门诸公共祝长椿寺饮次奉和夫子首倡原韵
作者：毛奇龄
朝代：明
体裁：七言律诗

公府同师陆象先，良辰高会法堂前。凭拈麟绂环龙藏，敢谓羔裘藉豹缘。诵去波罗声习习，醉随海鹤舞仙仙。八千总是长椿酒，好借花宫祝大年。
益都夫子赐示闰中秋诗属和依韵二首·其一
作者：毛奇龄
朝代：明
体裁：五言律诗

三五今宵月，曾从秋半开。彩鸾惊又至，顾菟喜重来。桂树长临镜，萸花待举杯。齐纨将弃置，皦皦似新裁。
益都夫子赐示闰中秋诗属和依韵二首·其二
作者：毛奇龄
朝代：明
体裁：五言律诗

西风吹未断，南吕琯犹开。叠咏袁宏在，联槎海客来。云留天柱月，酒宿幔亭杯。谁使瀛洲老，还将水调裁。
益都师相请召同馆生西堂宴集用陈检讨即席原韵命和
作者：毛奇龄
朝代：明
体裁：古风

从来珠履羡黄歇，好客高风久沦没。但道公卿善下人，有谁肯结王孙袜。况予落托久不前，那得簸扬似糠麧。何期夫子亟引手，不使出官诮六蝎。坐令蓬蔂伛偻人，顿入玉堂造金阙。季秋望日日将卒，诸生讲论烛未跋。突开绛帐通酒浆，恍为戴崇设肴核。炙肉分□入豆新，霜葵软齿嫌匙滑。当筵酌斗如挽河，那顾中宵有星孛。须臾银箭落如雨，帝阍已闭绝鬼谒。第恣雄谈未肯降，转使深杯不停罚。我今纳履将欲发，世事纷纷慢相讦。人生好会能几时，日月东西叹倏忽。不见贫儿甫释褐，便得登坛仗旄钺。何须把定三寸豪，只赋天心与月窟。朝来爽气满西山，吾且支颐拄牙笏。
益都相公归田后以冶湖汎舟作见简且自叙晨夕乡游之乐谨依原韵和答成诗
作者：毛奇龄
朝代：明
体裁：七言律诗

南天从此罢楼船，东墅时闻载管弦。客至汎湖当雨后，使来授简及春前。历长不记移花日，税薄刚逢刈麦天。谁信太平元老贵，竟同野稚饷炊烟。
益都相公招集易园即席奉和原韵二首·其一
作者：毛奇龄
朝代：明
体裁：七言律诗

侍沐东园载酒过，春衣犹着故山萝。客来语燕梁间静，风定看花水面多。溪浅坐能垂钓饵，日长归恐烂樵柯。朗陵多少门生在，欲共将车奈晚何。
益都相公招集易园即席奉和原韵二首·其二
作者：毛奇龄
朝代：明
体裁：七言律诗

碧柳春深始作花，谢公清兴正无涯。雕盘翠进安胡饭，玉液香分顾渚茶。亭向断崖回处补，山因隔水望来赊。蓬池雅会知难再，何必丘中诵有麻。
益都相公携门下诸子游王大司马园林即席奉和原韵四首时首冬雪后·其一
作者：毛奇龄
朝代：明
体裁：五言律诗

揽胜觅佳囿，入门生隐心。岩从云外接，人向洞中寻。绝阁摩天豁，空坛负日阴。恍疑临塞峡，骑马度弹琴。
益都相公携门下诸子游王大司马园林即席奉和原韵四首时首冬雪后·其三
作者：毛奇龄
朝代：明
体裁：五言律诗

遨游胜西苑，松菊想东渑。彭泽饶师弟，平泉旧友朋。山光涵盏碧，树色落衣澄。愚谷新移处，初时攀未曾。
益都相公携门下诸子游王大司马园林即席奉和原韵四首时首冬雪后·其二
作者：毛奇龄
朝代：明
体裁：五言律诗

复磴风前折，阴崖雪后寒。桥回双涧落，石隙一亭安。翠柱遮行幔，银床漱急湍。林疏垂缕络，尚有蔓胡蟠。
益都相公携门下诸子游王大司马园林即席奉和原韵四首时首冬雪后·其四
作者：毛奇龄
朝代：明
体裁：五言律诗

种花怜盍子，来鹤爱苏耽。帘捲千峰雪，窗含众壑岚。书台延远眺，酒石醒馀酣。千古蓝田业，何须在渭南。
盖罗缝·其一
作者：毛奇龄
朝代：明
体裁：七言绝句

瑶林玉阙启金扉，仙女亲缝云锦衣。当时误听天鸡唱，失在蓬山不得归。
盖罗缝·其二
作者：毛奇龄
朝代：明
体裁：七言绝句

瑶林玉树摘青房，仙女亲缝云锦裳。跨来缑氏山头鹤，看去金华道上羊。
盘谷先生歌为陈舍人上善书扇·其一
作者：毛奇龄
朝代：明
体裁：七言绝句

盘谷先生好作书，年来右肘病难舒。当轩倾得三升酒，便上鸡林估客车。
盘谷先生歌为陈舍人上善书扇·其三
作者：毛奇龄
朝代：明
体裁：七言绝句

西平仲子去何年，近见先生贤复贤。但著一篇盘谷赋，从无千顷洛阳田。
盘谷先生歌为陈舍人上善书扇·其二
作者：毛奇龄
朝代：明
体裁：七言绝句

盘谷先生书势良，鸿都新碣比中郎。可怜老兴浑难尽，屈铁更为丞相章。
盘谷先生歌为陈舍人上善书扇·其四
作者：毛奇龄
朝代：明
体裁：七言绝句

盘谷如盘花似银，中书君老不胜春。那知玉笥山前草，犹坐金华殿里人。
相望篇送陆少参督饷江南
作者：毛奇龄
朝代：明
体裁：古风

从来执法推鲠直，前有陆杲后目山。相臣初避道路去，内戚不上街楼看。何者参政俨宗邸，为使直指争往还。将施赤棒先白简，此事乃在顺治间。先皇驻跸御南苑，亲召副相连台班。特令出众宣口敕，谓此不负柱后冠。方州节钺久未振，请借高峻风人寰。中朝岂是厌汲黯，出刺乃欲重薛宣。鼎湖龙去年又年，此翁归卧江枫寒。今来循次游长安，殿中多荐识面官。五都列岳未为薄，六路转餫将谁娴。东南惟恐竭民力，天子乃遣专事权。公整往足肃吏治，清廉不用支官钱。我今相送思赠鞭，临风如汎丹阳船。长干酾酒兴自远，西浦输粟心长閒。计臣应受鹊袍赐，宾从但从牛首观。莫言是地少风宪，曲巷旧有王僧虔。太微南下四星阔，相望俨若居台端。到官莫厌刍粟廛，待君仍在螭坳边。
相见欢
作者：毛奇龄
朝代：明

倚床还绣芙蓉。对花丛。牵得丝丝柳线翠烟笼。愁思远，抛金剪。唾残绒。羞煞鸳鸯衔去一丝红。花前顾影粼粼。水中人。水面残花片片绕人身。私自整。红斜领。茜儿巾。却讶领间巾里刺花新。秋风袅袅登台。强徘徊。两两鸳鸯飞去几时回。钱塘路。西陵渡。总天涯。不是早潮又是晚潮来。
相见欢 其三 怀人
作者：毛奇龄
朝代：明
体裁：词

秋风袅袅登台。强徘徊。两两鸳鸯飞去几时回。钱塘路。西陵渡。总天涯。不是早潮又是晚潮来。
相见欢·其一
作者：毛奇龄
朝代：明
体裁：词

倚床还绣芙蓉。对花丛。牵得丝丝柳线翠烟笼。愁思远，抛金剪。唾残绒。羞煞鸳鸯衔去一丝红。
相见欢·其二
作者：毛奇龄
朝代：明
体裁：词

花前顾影粼粼。水中人。水面残花片片绕人身。私自整。红斜领。茜儿巾。却讶领间巾里刺花新。
相见欢·花前顾影粼粼
作者：毛奇龄
朝代：明

花前顾影粼粼。水中人。水面残花片片绕人身。私自整，红斜领，茜儿巾。却讶领间巾里刺花新。
相逢篇为李公子作
作者：毛奇龄
朝代：明
体裁：古风

豪不驰玉勒马，俊不挟金弹丸。所贵结交重然诺，久要不负平生言。锦袍灿灿振长袖，李子相逢宛如旧。肝胆尝倾剧孟前，声名不在刘生后。当年把臂意气遥，酒酣同射西陵潮。追随燕客且击筑，归来吴市还吹箫。只今奔走困前路，谢尔清光展云雾。解得吴刀持赠予，价值千金不相顾。世人交友只在钱，旧游散尽心茫然。陇西公子幸无恙，与子共赋相逢篇。
看伎
作者：毛奇龄
朝代：明
体裁：五言绝句

曲水园头伎，扶风帐里名。一看西子舞，重起故乡情。
看月
作者：毛奇龄
朝代：明
体裁：五言律诗

何处闺中月，盈盈起故关。全濡羁客袂，空到美人颜。遥海生将满，高楼照未还。秋来三度看，两度见弓弯。
看月书事
作者：毛奇龄
朝代：明
体裁：古风

七月十五天气凉，酒酣浴罢单衫长。出门连臂看月去，同到广宁桥下路。广宁桥上坐万人，项背轧札如鱼鳞。广宁桥下水波浅，大船小船波上转。船中所有更奇绝，云是中元鬼时节。明灯灼灼浮水来，万盏千瓯乍明灭。初疑火树蔽江渚，旋道流萤堕秋雨。横波落石飞彩星，极浦衔珠散龙女。旌幢高引纸盖扬，旋风吹盖阴燐翔。吹螺击钹撞法鼓，迎照当年净饭王。饭王大坐正设食，盆供盂兰有名色。龙华作法甘露殊，细洒杨枝散涓滴。桥边妇女坐相待，各守亡人纸牌在。女为爷母妇为夫，焰食从教涤清瀣。呦呦壮女向天哭，少妇羞人隐牌宿。苦无纨扇障灯红，幸有珠幡裹头绿。吴生顾此发长叹，谓我长才屈柔翰。相逢若此赋不成，空复从前惜良旦。我歌数句月自来，终歌此曲纤云开。广宁桥上人无数，忽听歌声首尽回。
看梨花和韵
作者：毛奇龄
朝代：明
体裁：七言律诗

春深新叶暗楼台，犹有梨花照酒杯。数点渐从风里下，一枝偏向雨中开。迷人翠幌连霄合，寒女缃裙带露裁。自愧潘生言志晚，不教大谷赋名材。
看玉田观道士棋
作者：毛奇龄
朝代：明
体裁：七言绝句

玉田道士井公才，白日分星石上排。总是还乡人不识，尽留洞府看棋来。
看菊夜饮
作者：毛奇龄
朝代：明
体裁：五言律诗

别馆丹霄近，閒堂绮席开。星辰天上合，车马日边来。绛树回歌扇，黄花汎酒杯。东篱遗兴在，宫漏莫相催。
看菊联句
作者：毛奇龄
朝代：明
体裁：五言排律

北苑寻幽鞠，东篱见治蘠。佳名浑不辨，妙植想多方。种集伊川盛，泉通郦县香。铜镮铺处白，金碗镀来黄。龙脑蟠银埒，猧丝旋锦囊。轮衔千辐广，钱取五铢良。蜡朵红儿髻，檀窝青女妆。苞沿舒茗甲，瓣底缀瓜瓤。敞类仙盘举，圆同佛面张。微红名马蔺，小臭似蛇床。坞辟辛椒外，园邻苦竹傍。穿莺疑住久，报雀欲衔将。高士裁为佩，夫人染作裳。分花餐屈子，酿酒送长房。合蜜团松饵，和英煮桂浆。翻丛袪蛱蝶，啄蕊妒鸳鸯。暂吸枝头露，潜窥叶上霜。候迟犹猗狔，风动自低昂。重叠排成障，离披布近墙。记时存小正，遣兴在重阳。赐邺悲将老，横芬诵有芳。秋葩应晚歇，为我罄馀觞。
看雪即事和韵
作者：毛奇龄
朝代：明
体裁：五言律诗

飞雪满层阿，楼头鸟雀过。暗云长接地，冻水不翻波。落絮抛朱网，凝华积素柯。江山千万里，凭眺试如何。
睡石避兵上坞作
作者：毛奇龄
朝代：明
体裁：古风

毛甡睡石石如马，漴漴水声走背下。豫章叶密风四来，叶摇隙开日洒洒。老人钓水跪双膝，石穿膝穴钓不得。北山山顶有白云，早归好避鸦头军。
瞿山画松歌和施学士
作者：毛奇龄
朝代：明
体裁：古风

生年不识慈仁松，曾观三鬣图画中。今来习见转蹙缩，何如寻向云门峰。宣州学士顾我说，柏视山人负高节。能于指下作怪形，跛虎挛龙互吞齧。祗须捉鼻诱其画，墨沈胶浆杂鹅炙。但吟小句绿窗间，便写高枝碧山下。营丘作画不赠人，空画五叶长等身。岂如蘸笔换诗句，咏歌倍觉生精神。大荒柜格有老干，一干发作千年春。第恐地窄绢床短，手扪脚蹴非其真。学士索画强自呻，我亦窃效东家颦。他年筑居傥与邻，连予写入清溪滨，溪傍一松千万鳞。
短歌
作者：毛奇龄
朝代：明
体裁：古风

广陵城下波粼粼，吴家少女名阿真。桃花为面日为影，当轩一顾愁行人。春桑初发采桑去，五马城南使君住。烟丝漠漠吹碧林，前路踟蹰日将暮。鸳鸯双飞江水傍，莲枝已折莲丝长。他时自有连根藕，莫道空闻莲子香。
短歌行
作者：毛奇龄
朝代：明
体裁：六言诗

离丘蔓草生花，南近溪流若耶。吴宫美人东家，曾过前溪浣纱。朝日阳春丽华，相逢宛转轻车。可怜中道蹉跎，前溪日凋朱荷。斜日秋风奈何，谁为为之若何。
石明府以小像请题·其一
作者：毛奇龄
朝代：明
体裁：五言绝句

素襟欲披风，碧叶方藉地。持杯弄清泠，俯仰有深意。
石明府以小像请题·其二
作者：毛奇龄
朝代：明
体裁：五言绝句

捧檄结双舄，将至龙门山。如何谢幼与，写置岩石间。
石溪寺遇雨
作者：毛奇龄
朝代：明
体裁：五言律诗

古寺倚青林，禅关一榻深。江雷奔夜壑，山雨破春阴。楼迥连官阁，灯明见客心。故乡千里月，梦去几追寻。
破阵乐词
作者：毛奇龄
朝代：明
体裁：六言诗

汉兵西出萧关，十里旌旗蔽山。列阵如云既破，分弓却月能弯。铠虱自飞银锁，介马长衔铁环。金阙贤王款入，玉门大将生还。
碧山庵
作者：毛奇龄
朝代：明
体裁：七言绝句

团标八尺挂长帏，雨后斜翻松顶晖。山半沙门持钵下，碧天片片落僧衣。
碧树
作者：毛奇龄
朝代：明
体裁：五言律诗

碧树藏红旆，朱门映绿潭。春风归海甸，寒食在江南。官市初调马，人家旧养蚕。丹阳新柳下，何处觅刘惔。
碧玉
作者：毛奇龄
朝代：明
体裁：五言律诗

碧玉南园里，春光事事新。绯花娇映面，黄蝶小随人。露重滋裙绣，风生约领巾。三朝并五日，何处少良辰。
磨盘岭
作者：毛奇龄
朝代：明
体裁：五言律诗

早队驱长涧，前行俯峻鞍。缨枪移树小，铃铎隔坡寒。雨隙分鸦路，天低上蚁盘。王阳时在险，泪落不能乾。
社
作者：毛奇龄
朝代：明
体裁：古风

山村雨后动朝晖，山北山南有报祈。野老携钱皆尽醉，嗟予割肉未怀归。勾龙布谷祠前舞，新燕寻巢屋里飞。
祁二兵宪举子
作者：毛奇龄
朝代：明
体裁：七言律诗

春盘细菜笼青丝，又是金钱试浴时。兰梦偶徵乌鹊会，桐孙再举凤凰枝。夫人好比参军妇，遥集生为阮氏儿。男子悬弧当有用，勿教空诵鲤庭诗。
祁公子将游金陵过别因赠
作者：毛奇龄
朝代：明
体裁：七言律诗

祁子临行紫绮裘，春风三月旧京游。维舟一过江郎宅，走马还登孙楚楼。玉树前朝琼月满，乌衣何处夕阳收。伤心莫向台城望，愁见烟花满石头。
祁湘君催妆·其一
作者：毛奇龄
朝代：明
体裁：七言律诗

中丞爱女早乘龙，徐着铢衣下碧峰。红粉久调金菡萏，青铜时对玉芙蓉。屏高喜见花双树，扇底愁遮山万重。莫厌催妆徒聒耳，汉宫待诏重吴侬。
祁湘君催妆·其三
作者：毛奇龄
朝代：明
体裁：七言律诗

豸府沉沉莲漏催，吹箫争引凤凰台。凭随帝子云中度，真见王郎天上来。宝袜暗舒连理字，璚鬟笑捧合欢杯。妆成莫待朝霞起，满院丛花滴露开。
祁湘君催妆·其二
作者：毛奇龄
朝代：明
体裁：七言律诗

双成促驾似流泉，索我题诗画烛前。户外分衔九子绶，帐中低撒五铢钱。故遣浮云妆宝鬘，旋将明月作珠钿。因尔天孙能织锦，有人先制鹊桥篇。
祁湘君催妆·其五
作者：毛奇龄
朝代：明
体裁：七言律诗

红丝久系沈郎腰，只待名姝赠握椒。早岁云章传赤县，临时春水涨蓝桥。青虬启驭调珠毂，丹凤衔书出绛霄。太傅堂前饶好事，拚为乌鹊噪朝朝。
祁湘君催妆·其四
作者：毛奇龄
朝代：明
体裁：七言律诗

万条银烛炤都房，陪列金钗十二行。屡倩黛烟书锦字，犹临妆镜着衣裳。停轩别遣催花使，隔�群扶新嫁娘。恰是湘君太容与，频劳宋玉赋高唐。
祝友人初度
作者：毛奇龄
朝代：明
体裁：七言律诗

閒居十载诵黄庭，曾向天门舞凤翎。海外神山千仞碧，阶前儿竹万条青。觞衔若下花如组，盘进安期枣似瓶。欲掣海鳌何处寄，钓台高筑在东溟。
祝来叔荀王夫人夫妇六十偕寿
作者：毛奇龄
朝代：明
体裁：古风

少与叔荀共文酒，市楼大道弹阳春。今来渐觉毛发改，看君玉杖扶乡人。山庄花发秋正晓，最喜闺中得偕老。开径方逢羊仲来，齐眉转觉鸿妻好。锦筵双进金屈卮，后来年少推乌衣。采薇斸术总閒事，但见满庭开紫芝。
祝母词为罗氏兄弟作·其一
作者：毛奇龄
朝代：明
体裁：七言绝句

芙蓉花发射阳湖，日景南回岁未徂。何事綵云留不去，祗因庭树有三珠。
祝母词为罗氏兄弟作·其二
作者：毛奇龄
朝代：明
体裁：七言绝句

莫道庭闱乐事非，罗含兄弟世应稀。襄阳耆旧知多少，共采荷花赠舞衣。
祝英台近
作者：毛奇龄
朝代：明
体裁：词

画栏低，斜日暮，睡起甚无绪。蝶蝶游丝，阵阵惹飞絮。是他梅子生心，樱桃辞蒂，著甚个、五风三雨。隔墙树。听叶底鹃儿，不住叫谁去。看又黄昏，寂寂闭朱户。夜来明月何如，几时回顾，记不出、初三十五。
祝诗
作者：毛奇龄
朝代：明
体裁：七言律诗

东望蓬山忆故家，清秋常拟汎仙槎。苍松偃作千秋盖，丛桂香生八月花。金匮探书成绿字，铜盘注酒沃丹砂。山公四十方为簿，况有鸿文薄綵霞。
祷祀词为李使君作
作者：毛奇龄
朝代：明
体裁：古风

太祝掌六祈，祠官重七戒。禳禜与副辜，所事在罔害。君子谨至治，灾恤当儆㣻。匪为策坛壝，祇以念畎浍。斋宿徒自责，散致鲜遗�。精诚一何深，祝告岂能代。迩者当旱涝，徒步凛祷赛。神明果来通，相觌在梦寐。
祷雨
作者：毛奇龄
朝代：明
体裁：七言律诗

禁苑铜池散绿阴，銮舆亲祷泰坛深。九重自有回天力，四海宁无望雨心。日下土龙鞭麦陇，风回石燕舞桑林。盛朝沾德如甘露，何用岩阿起夕霖。
福州访陈紫岩举人西园亭子即和其初还故庐原韵二首·其二
作者：毛奇龄
朝代：明
体裁：五言律诗

华闼名犹旧，朱门望总非。隔桥通水罩，入座负垣衣。津绕龙还合，仓空雀苦饥。雨馀天一碧，为看药苗肥。
禹庙
作者：毛奇龄
朝代：明
体裁：七言律诗

夏王四载告成功，别禅苗山起閟宫。玉帛千秋新祼荐，衣冠万国旧来同。金书瘗井封泥紫，窆石悬花映篆红。一自百川归海后，长留风雨在江东。
禹陵
作者：毛奇龄
朝代：明
体裁：五言排律

夏后南巡日，茅山启閟宫。九川方洒涤，万国已来同。宛委藏书古，衣冠辑瑞隆。群侯遵会计，江汉仰朝宗。祀重陪方镇，功成抑下鸿。层栏回綵凤，画地有黄龙。藻染梁纹绿，花衔碑字红。千秋新贡赋，八越旧登封。頫首沧江外，抠衣飨殿中。翘瞻明德远，去此欲何从。
秋凉饮酒诗和冯天子韵
作者：毛奇龄
朝代：明
体裁：古风

凉风吹西堂，秋日亦洒洒。在墅有谢公，下坐及裴楷。弦诵代丝竹，童冠列慧騃。高怀浩然兴，微语涣以解。作技任众长，观场笑予矮。譬彼黄金台，骏骨亦可买。况当炎蒸馀，暑退气稍□。水潦收前池，林花覆高嶰。中厨饬修肴，姜韭纷布摆。谁道鲈鱼鲜，此鲤出徒骇。暗抚大食刀，双环总精锴。
秋初从吴中归值甬东叶天乐以诗下询依韵答之·其一
作者：毛奇龄
朝代：明
体裁：七言律诗

杏子街头堕宝鞭，野桥归路兴骚然。倾囊不载黄金赋，买酒还衔绿玉船。别妓远从花港外，思君久在竹溪边。炎天衣褐无繇浣，何幸携来白雪篇。
秋初从吴中归值甬东叶天乐以诗下询依韵答之·其二
作者：毛奇龄
朝代：明
体裁：七言律诗

吴中意气赠归鞭，正值榴花似火然。风过每怀高士榻，月明初到下江船。时逢乾鹊填河曲，会有双鱼寄海边。只恐采萧歌未断，相思还著九秋篇。
秋后荷池泛舟
作者：毛奇龄
朝代：明
体裁：五言律诗

小艇下荷池，秋风拂水涯。蒲矶收枕簟，花浪蹙胭脂。洗袂牵菱刺，停桡结柳丝。野塘歌咏罢，刚值晚凉时。
秋夕周金然编修招诸名士集张氏园分赋得银汉
作者：毛奇龄
朝代：明
体裁：五言排律

颢气经秋肃，衡潢入夜新。周天云作埒，倒地水无垠。风逐蟾车度，波从鹊路堙。低垂千尺练，斜嵌一条银。辇下星辰合，筵前瓜果陈。南皮高会去，何减汛槎人。
秋夕怀友
作者：毛奇龄
朝代：明
体裁：七言绝句

黄榆落尽蓟门秋，都尉临关换罽裘。只有严寒苏属国，还持旌节海西头。
秋夕诗和益都冯夫子韵
作者：毛奇龄
朝代：明
体裁：古风

朝登青绮门，暮宿白杨巷。为从南郡游，搴帷总成绛。云开逗秋阴，雨过揭晚虹。夫子钟镛姿，含响待莛撞。勿因宋人愚，而弃仲宣戆。碧梧嘶凉蝉，白露时以降。银河亘长天，入地犹淙淙。
秋夜姜侍御席上赠胡璲二首·其一
作者：毛奇龄
朝代：明
体裁：五言律诗

东道开丹幂，南台敞素秋。白榆天上落，青桂月中浮。旅燕栖华屋，苍鹰下锦韝。孝廉谁第一，伯始在中州。
秋夜姜侍御席上赠胡璲二首·其二
作者：毛奇龄
朝代：明
体裁：五言律诗

乌府陈瑶席，黄星映少微。萱花和晚鲙，莲叶剪秋衣。夜静江声远，霜清烛影稀。金钩一十五，亲见巨鱼飞。
秋山
作者：毛奇龄
朝代：明
体裁：五言律诗

寂寂秋山里，行来径尽迷。桥欹因碍石，岩断又逢溪。枯树悬朱果，飞泉挂紫蜺。寒林延伫久，冉冉暮云低。
秋山送僧
作者：毛奇龄
朝代：明
体裁：五言绝句

曙旭启杉关，逢僧问八还。白云留不住，相送下秋山。
秋日假沐慈仁寺听王生琵琶·其一
作者：毛奇龄
朝代：明
体裁：五言绝句

秋风来上苑，落日登高台。谁作婆罗曲，江东曹善才。
秋日假沐慈仁寺听王生琵琶·其二
作者：毛奇龄
朝代：明
体裁：五言绝句

杜曲看花晚，慈恩载酒迟。宜春高弟子，尚在市楼西。
秋日吴门姚宗典俞南史归庄叶世佺严祗敬费誓葛云芝文果毗陵王廷璧皖城方将游越过访仝人毕集各赋
作者：毛奇龄
朝代：明
体裁：七言律诗

清秋高会集群才，落日同登江上台。鸿雁肯随帆影至，黄花频向酒杯开。探书穴在秦人杳，采蕺歌怜越女来。勿惜旧时良宴隔，十年云卧总蒿莱。
秋日早朝
作者：毛奇龄
朝代：明
体裁：七言律诗

宫井鸦翻露未晞，轻寒先入侍臣衣。玉垆香散朝成霭，金殿花生夜有辉。凤辇陈阶衔翠羽，马�倾碗赐珠玑。自惭陪从无文采，空见蛟龙绘两旗。
秋日登江楼有怀·其一
作者：毛奇龄
朝代：明
体裁：七言绝句

茫茫落日半衔山，万里江流往复还。独上高楼愁望远，秋风九月穆陵关。
秋日登江楼有怀·其二
作者：毛奇龄
朝代：明
体裁：七言绝句

大江东下日西驰，渺渺江楼接海涯。隔岸秋风吹不住，白狼河北雁来时。
秋日集城东何氏山庄
作者：毛奇龄
朝代：明
体裁：古风

积雨散伏热，新晴动秋阳。凉风接单衣，亭午到草堂。疏沼澹云影，层楼翳山光。分黄野禾熟，带绿江橘香。莲枯露锦鸭，桑落餐绵羊。鱼笆截长陂，虫茧络败墙。佳客授素简，主人持清觞。谈议得快节，投掷当乐方。良时有代递，高会非寻常。况丁物变衰，野行多悲伤。人生苦离索，逝者如沧浪。好乐曾几何，蟋蟀又在床。
秋日集曾止山寓亭分韵同无休南士·其一
作者：毛奇龄
朝代：明
体裁：七言律诗

十载相思赣水涯，閒堂何幸共衔卮。秋来江气含烟早，雨后墙阴下日迟。斫桂烧成香在盎，烹芹挑得碧流匙。多君长在皋桥住，只效梁鸿唱五噫。
秋日集曾止山寓亭分韵同无休南士·其二
作者：毛奇龄
朝代：明
体裁：七言律诗

秋雨连云覆碧幢，座中豪客本无双。因翻凫汁烧寒鼎，为看鸡冠傍小窗。新曲早成惭下里，故人移住在平江。慢嫌相对玄言晚，犹有钟镛挺未撞。
秋日集曾止山寓亭分韵同无休南士奉送觉罗博问亭归满洲和其留别原韵·其一
作者：毛奇龄
朝代：明
体裁：七言律诗

帝里春光遍海濆，还乡刚及雁鸿群。关连铁岭排青嶂，车过蒲河起白云。险设早知藩卫重，离怀多在御桥分。衮衣欲致东归意，素鞞歌来不忍闻。
秋早
作者：毛奇龄
朝代：明
体裁：五言律诗

秋早嫌霜薄，村寒惜酒浓。沙程长换勒，土堠自悬钟。翠鸨行高垛，僵桃接断墉。天涯无匿作，来往欲何从。
秋晚新晴登桐音山楼饮宿联句
作者：毛奇龄
朝代：明
体裁：五言排律

高阁快登临，凭栏敞积阴。断云归远岫，斜日漏疏林。近郭驱沙马，横塘散水禽。山青丝雾敛，砌紫绣苔侵。湿竹流寒碧，丛花簇碎金。窗晴光卷帙，弦燥急鸣琴。鉴水浮霞动，宜城待月斟。暗催双树蜡，响起万家砧。避俗回青眼，论文惬素心。趋庭惭孔鲤，开观启刘歆。养泽成玄豹，耽书类白蟫。逢时违北辙，待价重南琛。道洽宁分席，途穷赖盍簪。频年迟好会，一夕侍清吟。芦叶吹笳断，莲花下漏沉。歌生披别绪，醉去理尘襟。雁过秋声杳，星回夜色深。山床还似昔，应共伯淮衾。
秋杪重送秦太史假还山阴·其一
作者：毛奇龄
朝代：明
体裁：七言绝句

共入东堂已七年，碧山南望意悠然。羡君两度还乡井，不藉青龙寺后船。
秋杪重送秦太史假还山阴·其二
作者：毛奇龄
朝代：明
体裁：七言绝句

秋花初发约同归，何事君先秋雁飞。一曲鉴湖能乞与，明年相待浣春衣。
秋杪陪群公集同年冯太史宅观菊分赋得潜字·其一
作者：毛奇龄
朝代：明
体裁：五言律诗

秋日照高檐，秋花带露拈。官贫门自掩，客至酒频添。软菜经宵冻，疏衣减夏炎。故园三径在，何处觅陶潜。
秋杪陪群公集同年冯太史宅观菊分赋得潜字·其二
作者：毛奇龄
朝代：明
体裁：五言律诗

清兴招同馆，晴窗对曲㡘。箧中三豕渡，花底一蜂潜。下食饥逾美，深谈惯不嫌。满头思插去，搔首白彡彡。
秋潦接友纪事二首·其一
作者：毛奇龄
朝代：明
体裁：古风

六月无雨河岸枯，七月雨水填居庐。墙头巨樟低接叶，傍水但穴凫与鱼。钱塘潮水涨沙足，上潮不共下潮落。君今晚渡当晚潮，到门又值风萧萧。
秋潦接友纪事二首·其二
作者：毛奇龄
朝代：明
体裁：古风

积水在门月在水，主人明灯炤平地。仆夫倚壁马齧刍，相逢握手还欷歔。楚生远游橘为颂，杜若为衣蕙为缝。主人酤酒榆作钱，出门三借莲叶船。
秋祀社坛候驾
作者：毛奇龄
朝代：明
体裁：七言律诗

秋行阴祀诣三坛，仙掌高垂玉露寒。百辟奉璋迎仗外，六龙扶辇下云端。风回天半闻仙乐，夜见星流绕从官。一自太和初献后，愧无金奏颂咸安。
秋雨联句
作者：毛奇龄
朝代：明
体裁：五言排律

高阁云初合，平林雨乍齐。听来松叶上，吹满竹桥西。密洒当窗暗，斜飞入户低。冰绳悬急溜，瀑布下回溪。沾翅墙留蝶，梳毛槛聚鸡。珠衔花底泫，碧泻草头泥。烟敛微峰露，湍翻故道迷。断云斜漏日，复彩曲成霓。湿鸟飞还住，风蝉喑复嘶。垆开含篆兽，栏捲压帘犀。晚炤移梧甃，秋阴间稻畦。携尊重待月，何事转栖栖。
秋风来辞寓居吴陵后迁九龙冈作二首·其一
作者：毛奇龄
朝代：明
体裁：古风

秋风来兮吹客衣，芙蓉阁边秋蝶飞。我行吴陵不得归，故园八月荷花稀。荷花有红又有绮，可怜不作游子衣，秋风吹吹堕流水。
秋风来辞寓居吴陵后迁九龙冈作二首·其二
作者：毛奇龄
朝代：明
体裁：古风

秋风来兮吹客裳，九龙冈边桂树香。我行海阳过江阳，广陵八月秋涛扬。秋涛雨来涨官阁，可怜不得还故乡，日上西陵看潮落。
种莲号子
作者：毛奇龄
朝代：明
体裁：七言绝句

青螺江头种木莲，红莲种在白莲边。大姑爱红侬爱白，相看总是一般怜。
种葛篇
作者：毛奇龄
朝代：明
体裁：五言律诗

种葛逾前坂，生蒲满上津。日高悬马的，波细蹙鱼鳞。啼鵙生名赵，栖乌家姓秦。青溪逢小妺，不是秣陵人。
秦太史归里
作者：毛奇龄
朝代：明
体裁：七言律诗

一纸黄封下玉除，春风归兴动鲈鱼。才名久己倾同舍，笔札长惊跨石渠。天上青帘新水棹，樽前红烛故乡书。甘泉此日多词赋，莫更游梁赋子虚。
秦淮老人
作者：毛奇龄
朝代：明

秦淮高阁拟临春，中有仙翁鬓似银。话到陪京行乐处，尚疑身是太平人。
秦淮老人
作者：毛奇龄
朝代：明
体裁：七言绝句

秦淮高阁拟临春，中有仙翁鬓似银。话到黄奴行乐处，尚疑身是六朝人。
稍妇·其一
作者：毛奇龄
朝代：明
体裁：五言绝句

稍妇立棚子，荡稍清江滨。故自稍轻橹，回头不看人。
稍妇·其二
作者：毛奇龄
朝代：明
体裁：五言绝句

夜起风水恶，早梳弄船子。听歌如有猜，微笑入烟里。
空梁落燕泥联句
作者：毛奇龄
朝代：明
体裁：五言排律

翠幕辞春燕，雕梁坠宿泥。�花长不扫，文杏旧曾栖。草腐悬丝细，尘衔剩点迷。堕看银豆碎，行污绣裙低。故国卢家女，空房窦氏妻。双飞何日返，夫婿在辽西。
立春日大敬生男赋贺·其一
作者：毛奇龄
朝代：明
体裁：七言律诗

东郊綵仗百花舒，佳日忻传景仆书。斗转苍龙堪系绂，天边紫气自充闾。香兰晚岁留芳佩，玉燕先春集翠裾。我欲锦襕初浴后，为君重馈孔家鱼。
立春日大敬生男赋贺·其二
作者：毛奇龄
朝代：明
体裁：七言律诗

十年不复赋熊罴，何幸春回正诞弥。韦氏遗经方有待，商瞿得子未全迟。葭原细发青麟草，桂树新生綵凤枝。洛下从君游禊久，有谁还唤蔡充儿。
立秋夕·其一
作者：毛奇龄
朝代：明
体裁：古风

裁与叹徂暑，又复咏招商。那得秋衣换，空看露叶光。晚云停乍薄，夜气坐生凉。
立秋夕·其二
作者：毛奇龄
朝代：明
体裁：古风

新律移天道，清飔度客闱。河间星女焕，林下暮蝉微。自恨同梧树，先惊一叶飞。
章台柳
作者：毛奇龄
朝代：明

杨柳枝，莫教折。留绾衫前散巾结。只恐飞花上紫纶，认作摇郎鬓边雪。花漏深，春睡醒。二五窥蟾半边影。烧残蜡泪泛铜盘，一尺珊瑚沁心冷。
章台柳·其一
作者：毛奇龄
朝代：明
体裁：词

杨柳枝，莫教折。留绾衫前散巾结。只恐飞花上紫纶，认作摇郎鬓边雪。
章台柳·其二
作者：毛奇龄
朝代：明
体裁：词

花漏深，春睡醒。二五窥蟾半边影。烧残蜡泪泛铜盘，一尺珊瑚沁心冷。
章江舟夜题赵文敏文姬归汉图
作者：毛奇龄
朝代：明
体裁：七言绝句

数尺吴绫冻女裁，王孙幽意使人哀。朔风吹角章江静，恍见文姬塞上回。
章江道中·其一
作者：毛奇龄
朝代：明
体裁：五言律诗

南日章流外，西风浦棹边。年华看又过，秋色到依然。丹嶂芙蓉老，青林橘柚圆。征衫愁渐薄，何日定归年。
章江道中·其二
作者：毛奇龄
朝代：明
体裁：五言律诗

浦浪吹仍削，江烟冷易收。片帆章口暮，斜日武功秋。荻短衔沙舰，枫高倚石楼。饶南重回首，司马在江州。
竹枝
作者：毛奇龄
朝代：明

十二峰前十二滩。嘈嘈急水渡来难。瞿塘看似桃花马，只少装成八宝鞍。锦江春水白浮浮。担水娇娘踏水愁。洗面好来清溜里，洗足当寻浊浪头。
竹枝·其一
作者：毛奇龄
朝代：明

十二峰前十二滩。嘈嘈急水渡来难。
竹枝·其一
作者：毛奇龄
朝代：明
体裁：词

十二峰前十二滩，嘈嘈急水渡来难。
竹枝·其三
作者：毛奇龄
朝代：明

锦江春水白浮浮。担水娇娘踏水愁。
竹枝·其三
作者：毛奇龄
朝代：明
体裁：词

锦江春水白浮浮，担水娇娘踏水愁。
竹枝·其二
作者：毛奇龄
朝代：明
体裁：词

瞿塘看似桃花马，只少装成八宝鞍。
竹枝·其四
作者：毛奇龄
朝代：明
体裁：词

洗面好来清溜里，洗足当寻浊浪头。
答丹阳贺宿原韵
作者：毛奇龄
朝代：明
体裁：七言律诗

思君十载未能过，邂逅依然采薜萝。倾盖久虚吴地谚，同舟愿听越人歌。黄公垆下桑郎熟，秦氏楼头桂树多。犹是天涯流浪客，相逢不醉奈愁何。
答乔侍读同年赠别原韵有感·其一
作者：毛奇龄
朝代：明
体裁：七言律诗

齐门操瑟总难工，谁复相要到上宫。史赜未经窥五志，官淹从此笑三同。怀人望逐烟波起，羡尔名垂奏记中。几欲还乡难遽别，长帆不敢挂相风。
答乔侍读同年赠别原韵有感·其二
作者：毛奇龄
朝代：明
体裁：七言律诗

旧院疏篱待手编，乞身书上赐幡前。不疑同舍脂车日，竟及东宫出阁年。江令赋情饶绿水，王维别业在蓝田。致身通显寻常事，切莫穷愁拟问天。
答友
作者：毛奇龄
朝代：明
体裁：七言律诗

天涯辙迹本难同，吴会车书一望通。自笑求材虚冀北，谁知好友困墙东。公孙未启平津阁，郭隗终开碣石宫。此际相逢能载酒，肯教虚度月明中。
答吴生
作者：毛奇龄
朝代：明
体裁：古风

方泉蕴良玉，圜流产明珠。藏弆既已深，表见良独殊。跂予薄兰渚，眷念菰城隅。五湖�龙盘，八彩看凤雏。文囿挺圭璧，德器扬璠玙。于焉景遐标，所在饶令誉。违时变凉燠，溷俗忘哀愉。怀哉进退艰，徂矣岁月除。碧叶被丛薄，彤云转林闾。庭昏接新阴，春艳还旧居。高调不可和，佳步难为趋。何当挹流波，再鲙双鲤鱼。
答和沈东园赠别作兼示王西园
作者：毛奇龄
朝代：明
体裁：古风

我来游沪城，便思梅花源。梅花开时不得见，行见蜀葵开满园。西园王子为我说，维此园东有人杰。筑坞能留黄浦云，长陂每泛蓝田雪。良朋高会如永和，花间载酒常经过。到门私喜无题凤，落笔还惊好换鹅。相思久欲赠瑶草，况与君家翰林好。录别愁看夏雨寒，何期晤对申江晓。木叉庵前红藕陂，图来为汝方题诗。长帆初挂海潮上，握手反嫌相见迟。薰风拂拂起前路，寄语西园道归去。他日相思倘卜邻，当造梅花最深处。
答和长洲陈太仆书怀二首原韵·其一
作者：毛奇龄
朝代：明
体裁：七言律诗

并向吴台忆旧游，洞庭黄橘醉高秋。人归东道除三径，赠到南金动四愁。日上海云回远岫，霜清江叶下孤舟。伯通桥畔长洲路，杵臼相将愿未酬。
答和长洲陈太仆书怀二首原韵·其二
作者：毛奇龄
朝代：明
体裁：七言律诗

衣冠东第旧欢娱，两市三台望去孤。天下事将凭管葛，吴中人半在菰芦。寒云雕障流逋戍，细雨羊裘坐钓徒。满地江湖愁间阔，欲于何处问鹏图。
答和陆大嘉淑见贻原韵·其一
作者：毛奇龄
朝代：明
体裁：七言绝句

怜君垂老客燕齐，落日重逢禁苑西。何处相期最相信，钱塘江上伺潮鸡。
答和陆大嘉淑见贻原韵·其三
作者：毛奇龄
朝代：明
体裁：七言绝句

银筝促促慢教搊，万仞黄埃起暮愁。旧日酒徒今散尽，燕姬虽好不须留。
答和陆大嘉淑见贻原韵·其二
作者：毛奇龄
朝代：明
体裁：七言绝句

曾共登楼眺碧空，平泉佳兴有谁同。可怜阁下千株杏，留得溪南一树红。
答夏声赞府和韵
作者：毛奇龄
朝代：明
体裁：七言律诗

与君一别郡亭西，长向遥天望綵霓。自笑鹿门难遽返，莫嫌凤羽尚卑栖。晚寻仙洞新诗在，日饮官斋旧路迷。犹记南还思最苦，关前高柳正蝉嘶。
答大敬
作者：毛奇龄
朝代：明
体裁：古风

绿白不相宜，寒匏苦自知。百年双凤羽，三叹五羊皮。只羡梁鸿案，何须苏氏辞。
答寄梅东渚二首·其一
作者：毛奇龄
朝代：明
体裁：五言律诗

尽日怀东渚，因风想北楼。书来燕市暮，人坐敬亭秋。九市惊三绝，双金起四愁。思心逐河水，直溯大江流。
答寄梅东渚二首·其二
作者：毛奇龄
朝代：明
体裁：五言律诗

春到宣州丽，花开宛水寒。游仙真汉尉，良友是都官。雁度忻留字，鸿飞感渐磐。草堂寄傲久，犹肯忆长安。
答寄邗上刘雨峰远贻
作者：毛奇龄
朝代：明
体裁：古风

公干膺时誉，刘生受世知。文传豪士赋，家近汉王陂。贻我双琼玉，临风解佩丝。揽胜高三楚，兴怀及九秋。披襟扬子渡，振笔大河流。何日寻刘表，荆门驻桂舟。
答张五彦之
作者：毛奇龄
朝代：明
体裁：五言律诗

吾思曲江叟，垂老隐沧州。狂士歌衰凤，邻人讳盗牛。贻诗如越石，卖药即韩休。惭愧吹箫客，千金何处酬。
答张生见诒
作者：毛奇龄
朝代：明
体裁：古风

文鸟负翠羽，扬辉集高丘。东飞觅琅玕，暂向洲渚游。清河有佳士，意气凌朋俦。英年发鸿誉，典籍披已优。作赋类平子，方略追千秋。闻声愿瞻依，常恐道阻修。一朝整崇驾，纵辔临荒陬。相从挹言议，宛与江海流。明姿映寒日，高兴乘清秋。禅关诵昙摩，长啸居上头。顾予赠佳什，远胜英玉投。结体近南雅，敷文并商讴。大道久不作，盛谊今难求。殷勤讽来章，聊以当泳游。
答赠汤右曾长句
作者：毛奇龄
朝代：明
体裁：古风

嵯峨阊阖平旦开，马蹄扑扑飞黄埃。汤生年少好容发，与之相遇长安街。双瞳炯炯负意气，手挟干将甫磨砺。钜器知为王俭才，请缨未遂终军志。他乡各恨相见迟，赠予长句如哀丝。酒徒慷慨和未巳，令我听之心骨悲。从来知己老弥寡，击钟无声且击瓦。感君任侠过季心，空道微文似司马。宜秋门前霜叶黄，解衣但醉当垆傍。吴姬十五正年少，新滴玉糟兰水香。
答赠黄虞稷江南踵韵·其一
作者：毛奇龄
朝代：明
体裁：七言律诗

黄金高筑不曾逢，敢道才多气似龙。客路经年乘下泽，官斋卧日到高舂。王通家有三珠树，和峤身如千丈松。何幸台城重会合，秋宵一听景阳钟。
答赠黄虞稷江南踵韵·其二
作者：毛奇龄
朝代：明
体裁：七言律诗

虚传往日赋明河，十载长淮未放舸。秋尽论诗逢沈约，年来讲易共田何。龙江过雨低红蓼，牛首看云扪绿萝。建业重逢愁思远，敢言对酒不当歌。
答鲁生
作者：毛奇龄
朝代：明
体裁：五言律诗

我爱龙门胜，君从狗监来。风清玄度宅，霜满越王台。月旦忻能副，兵戈苦未回。只今东海上，深忆仲连才。
简娄县黄明府
作者：毛奇龄
朝代：明
体裁：五言律诗

鼓枻逋儿兴，开衙仙吏情。人逢吴地胜，县本汉时名。夜雨青龙舰，秋霄白苧城。到来刚九日，不敢问渊明。
简江宁主考
作者：毛奇龄
朝代：明
体裁：七言绝句

棘院重关闭夕曛，故人相隔在青云。但闻裴令膺知举，可有刘生试杂文。
简青浦钱徵士
作者：毛奇龄
朝代：明
体裁：七言律诗

清秋乌鹊噪东陵，上国贤书喜四徵。江国文章推薛浦，湘灵诗句重吴兴。殿前应诏谁堪擅，车下追锋我未能。当日高轩相过后，怀君时望海云蒸。
箕山有怀
作者：毛奇龄
朝代：明
体裁：五言律诗

处治能忘贱，居然遂尔超。知时来避禹，生世几逢尧。石蔓披香褐，山菘掩翠瓢。嵩高栖息地，一望在青霄。
紫庭篇奉赠张庶子史馆总裁初度
作者：毛奇龄
朝代：明
体裁：古风

自昔至人生有为，河游龙蔡山出云。紫庭五象不恒见，含华苞德离人群。清河夫子本峻阀，户排三戟门十轮。况扬世德诵芬烈，丝纶入掌推金昆。椟传鸟策结碑版，字译马驮增典坟。馆草详略总新意，庭花灿烂皆奇文。伊予薄学耻操瑟，外郡不知枉荐纁。入都挟刺但局促，登堂纳履争纷纶。盈柈饭落麈尾屑，列鼎气函犓膳焄。微言要旨均有会，穷蒐极捡真难闻。恭逢天子重文学，议修前史藉讨论。首推东观作楷栻，如平有准直有纹。又如杞梓任裁割，一一得施大匠斤。忆昔浙省论乡秀，曾发策问如所云。明史诸按互得失，对者不若问者神。尔时予以避人去，恨未考辨似向歆。今膺编纂得主者，宛然弟子师河汾。长嬴既至遘皇览，天门日出烈若焚。张星俨在翼轸列，公子时见仓琅根。但识四矢冒綵箙，那知三鸟拖青裙。江左旧族本最重，淮南有文当自尊。千秋得志苟长在，世人安用徒纷纷。
紫芝山歌
作者：毛奇龄
朝代：明
体裁：古风

毛甡走天涯，岁岁厌春草。曾采三花不得还，空卧嵩阳岁将老。踟蹰地上苦未閒，西游重到匡庐间。湖西丈人倚青嶂，宛若姑射难跻攀。丈人有佳兴，云在城南山。城南山头有亭子，紫盖团团碧云里。背阜横当古郡台，前林直傍清江水。丈人筑亭年复年，当时异事今还传。紫芝本灵草，斯地瘠难种。亭前忽见涌银瓮，彷佛丹霄间，九彩睹翔凤。又如珠焰发丹穴，芝草芝花满丘垤。采之亦不穷，斸之亦不竭。如盘如梡复如盖，轮囷离奇压车载。悔不当时负耒来，餐以当粮纫当带。以此呼此山，亦名为紫芝。灵迹嘉名又一时，未须四皓返商洛，先看三秀生铜池。迄今采芝已不早，尚见山头此亭好。毛甡慨然登此亭，几度亭前听啼鸟。清江初涨江水长，山风细拂林花香。游丝飞絮袅衣带，遥天望眼空茫茫。我将舍之去，念此芝草芳。紫芝之草有时歇，芝山胜事无时忘。君不见紫芝山头勒碑处，有客哀歌不能去。
紫阳洞归
作者：毛奇龄
朝代：明
体裁：七言律诗

高峰远憩竟忘归，迤逦荒台伫落晖。紫藓洞中悬竹筏，黄杉径曲蔓萝衣。遥天龙捲田横塞，倒海潮生严子矶。万里玄瀛方在望，肯教蓬馆到来稀。
綵花歌
作者：毛奇龄
朝代：明
体裁：五言绝句

莫剪昭阳綵，良人本丽华。能将半面色，散作四时花。
红桥酒散别曹明府
作者：毛奇龄
朝代：明
体裁：古风

东京名士曹叔通，读书磊落称文雄。十年相忆始相见，载酒只看花树红。平泉庄南启高阁，倚槛曾经度黄鹤。石磴空垂四面萝，雕栏新种千年药。当时试宰在睦州，青帘高挂沧江流。怀组入官本慷慨，角巾归第何优游。迄今相对理畴昔，每向严滩溯潮汐。况我长为滩上人，解缆将行泪沾臆。榴花初发开锦筵，美人杂坐弹朱弦。欲知他日相思处，只在红桥绿树边。
纪使君生日
作者：毛奇龄
朝代：明
体裁：五言排律

良牧驱熊旆，仙郎授虎符。襜帷褰上郡，竹马候当涂。星历回珠斗，春冰饮鉴湖。百城尊巨守，八邑启鸿图。假节平戎莽，挥钱减�酤。丰年饶比屋，佳日洗行厨。介寿豳公酒，传筹玉女壶。庭鸾翔兽槛，车凤缀鱼珠。家擅千秋隽，仙留九节蒲。携将生甫诵，聊用当歌呼。
纪恩诗
作者：毛奇龄
朝代：明
体裁：古风

生平苦椎㥶，辑足东山阿。何期天门开，垂老应制科。丞相上墨业，择菜分侯莎。至尊秉皓鉴，指事斥女娲。遂尔官亲近，日侍丹㰚椤。橐笔纪鸿要，作史慎细苛。逡巡七载还，日影砖边过。中间荷帝眷，曾赐雕锦䋪。瀛台飨亲臣，座末犹张罗。于时最堪念，三省校士多。即就部宴时，宣予殿东坡。阁臣相迎言，所进书蚪蝌。亲携至海淀，历历经圣睋。天语道才士，褒词胜温锅。小臣感肠肉，老泪如逝波。不幸五父殡，告归筮陂陀。翕倏遘风厉，三岁成巨疴。迄今踞里门，有鬼在膝䯊。徒然仰天阙，何由侍鸾和。圣人省方俗，南下将观河。愁闻沂沐滥，厌听宣房歌。敛圭向苗山，埋璧祀窆窝。迎銮樟亭东，始得攀御騧。皇恩尚垂恤，驻跸宣玉瑳。平沙壅寒雪，骤觉光风和。天颜咫尺间，轸是何病魔。拜手复稽首，小臣患跛跎。伊昔授笔札，日夕傍玉珂。东厅抱襆被，蟠恋如蜒蜗。相隔仅三稔，弃置同败蓑。巍巍万乘尊，犹认道上㹻。土芥等手足，温言重挪挲。分卑尚如此，情深可奈何。所喜圣人出，甘露垂青稞。大禹所巡地，夜半来神鳝。况复麒麟生，正在舜水涡。则是一游豫，四灵纷婆娑。岂有扶舆升，不即苏废瘸。东南感皇泽，击壤遍稚娿。何为卧蓬门，启口时呿呿。
绀上人赴昆山叶太史茧园请席联句时宛陵施少参临安丁礼部邗上吴刺史吴门钱明府尤司理蔡茂才俱有和诗·其一
作者：毛奇龄
朝代：明
体裁：五言律诗

金谷龙鳞涧，珠林燕子龛。中军新见请，高坐旧能参。解筏当杯渡，投诗满藏函。临岐馀眷恋，相顾把优昙。
绀上人赴昆山叶太史茧园请席联句时宛陵施少参临安丁礼部邗上吴刺史吴门钱明府尤司理蔡茂才俱有和诗·其二
作者：毛奇龄
朝代：明
体裁：五言律诗

送汝归昆阜，看君系草鞋。法传迦叶妙，诗比惠休佳。初地从招手，三江宛入怀。朱门曾遍历，可似住茅斋。
经太湖
作者：毛奇龄
朝代：明
体裁：五言律诗

七月吴关路，凉风起具区。朝光开四塞，秋气满重湖。葭树看回合，烟波荡有无。扬州称巨浸，一半在姑苏。
经姑苏作
作者：毛奇龄
朝代：明
体裁：五言排律

旧苑长洲路，依然泽国东。我来秋正好，看到馆娃宫。梧叶经霜白，莲衣覆水红。帆开娄浦月，舟趁洞庭风。鹤市怜吴女，皋桥想伯通。经年流浪意，羞向绿波中。
经张稊旧居
作者：毛奇龄
朝代：明

尚有青堂赠，宁知白马来。盘飧仍地主，涕泪满泉台。丛草留人暗，繁星照户开。邻家吹笛苦，中夜起悲哀。十载穷泉路，千秋处士庐。骄儿彭泽训，难弟晋阳书。棘楚悲黄鸟，乡潭上白鱼。谁怜徐氏剑，犹挂子云居。不作西州哭，依然东道亲。文章真坠地，朋旧尚为人。海鹤何年返，山花几度春。空堂樽酒夜，独坐听鸡晨。
经张稊旧居·其一
作者：毛奇龄
朝代：明
体裁：五言律诗

尚有青堂赠，宁知白马来。盘飧仍地主，涕泪满泉台。丛草留人暗，繁星照户开。邻家吹笛苦，中夜起悲哀。
经张稊旧居·其三
作者：毛奇龄
朝代：明
体裁：五言律诗

不作西州哭，依然东道亲。文章真坠地，朋旧尚为人。海鹤何年返，山花几度春。空堂樽酒夜，独坐听鸡晨。
经张稊旧居·其二
作者：毛奇龄
朝代：明
体裁：五言律诗

十载穷泉路，千秋处士庐。骄儿彭泽训，难弟晋阳书。棘楚悲黄鸟，乡潭上白鱼。谁怜徐氏剑，犹挂子云居。
结交行赠卞生利南
作者：毛奇龄
朝代：明
体裁：古风

结交亦已遍，那知有若卞利南。洛阳刘生骑黄驔，当此匿影不敢前。毛甡居都亭，郁郁抱足眠。东邻有阿侯，十二学得弹箜篌。酒徒载酒挟双枕，将买箜篌诱我饮。先期桑下逢金夫，踟蹰那得石氏珠。卞生利南未识面，骤雨冲泥似银箭。白骡毡盖油裲裆，夺却黄金掷珠串。尔时在座酒未巡，忽携鸦鬓来如神。毛甡素矫蹇，讵敢当此情。酒徒相顾喜且惊，毛甡辞让不得成。平明相约访卞生，乃在南城之南曲巷里。前对市门后临水，水亭深深出水㡳。水波浮动尝有风，四顾乃在菰茭中。横栏复阁水面通，阁中红袖千芙蓉。生平与少年，相逢白鼻騧。不意历此都，乃过卞生家。君家最易知，易知复难忘。但唱结袜子，莫歌团扇郎。结袜当结君，团扇徒自伤。自伤仍欲渡江去，谢尔要予种桃树。白鱼总驾莲藕船，且醉城南狭斜路。
绝句
作者：毛奇龄
朝代：明
体裁：五言绝句

买得长门赋，盛将绿玉箱。春波涵太液，浴尽野鸳鸯。
绝句
作者：毛奇龄
朝代：明
体裁：七言绝句

马当山下小姑神，独立江心不计春。上江水来下江去，朝朝风浪好愁人。
绝句二首·其一
作者：毛奇龄
朝代：明
体裁：五言绝句

络瓮缠丝苦，青绡与绛绡。如何春汛远，不及上江潮。
绝句二首·其二
作者：毛奇龄
朝代：明
体裁：五言绝句

宋子新秋意，胡姬遥夜情。金槽曾压酒，点滴记分明。
续画蝶诗·其一
作者：毛奇龄
朝代：明
体裁：五言绝句

为仿徐熙蝶，闺中画隔窗。窗前花蛱子，飞扑类双双。
续画蝶诗·其三
作者：毛奇龄
朝代：明
体裁：五言绝句

绣帖拈花谱，香螺扑画栏。庄生虽老去，如向梦中看。
续画蝶诗·其二
作者：毛奇龄
朝代：明
体裁：五言绝句

谢女本吟絮，比来兼画蝶。点黛作翅花，涂粉上衣叶。
绮罗香·用原韵，答赠甬上钱蛰庵见赠
作者：毛奇龄
朝代：明
体裁：词

古鄮名家，彭城遗胄，所至公超成市。文效元和，诗以景龙为体。论学识、雅似颛孙，羡经术、精于杨起。第无如、弃世逃名，窜身长向瞿昙里。君家历世仕宦，况祖祢忠孝，名传黄纸。每辑残编，尚见泪痕如泚。寻欢会、偶在申江，叹孤游、有如樗里。又谁知、廿载相思，见君自此始。
维扬赠姜侍御图南巡盐并祝初度有诗
作者：毛奇龄
朝代：明
体裁：古风

长淮浩浩出桐柏，上引江流下邗泽。扬徐旧地斥卤遥，炙素熬波海涛坼。当年齐相计利开，吴王煮海雄齐台。木华作赋无遗句，桓氏成书有轶才。兰台侍御掌文史，更作巡方绣衣使。岿然霜陛二三人，治此盐官几千里。高冠柱后平准书，豸头豹尾悬商车。乌衣监部识门第，白简弹人工走趋。此方怀旧得遗烈，汉代张纲弃车辙。君今揽辔颇有馀，况复从游尽英杰。良辰游宴载美酒，长向隋堤看杨柳。自笑毛甡沦落人，乘兴还能厕奔走。芜城草黄时苦寒，城边游子衣裳单。多君理财日无已，天下未有如财难。东西绎络征戍繁，可怜转粟江淮间。书生开口理民用，不登要路言亦顽。男儿有才须早立，姜君侍御方四十。
罗三行
作者：毛奇龄
朝代：明
体裁：古风

周秦以后古歌绝，汉代延年尚能说。逡巡魏晋中再亡，杜夔左�徒倡狂。开元神武兴法曲，高头教坊谱相续。华原骠国杂甘凉，立部声喧坐歌促。金元起创爨舞辞，因之变伎歌参差。九宫分谱限南北，一十九韵音调微。明兴一代本无乐，鼓吹铙歌苦交错。优伶爨弄习转深，南曲浸繁北浸落。相传南曲始吴下，梧苑风流宛如乍。吴侬创调絜古歌，翻出新声美无价。当年绝唱称昆山，松常折嗓浙齿顽。张芸朱美魏亮父，至今嗣续犹艰难。杭州罗三重意气，誓欲寻原夺高第。摄聪绝慧通鬼神，一雪从来品题异。依声按律节奏奇，宫商相接复相离。涵融便捷莺语涩，急决噭嘹鸧鸣迟。声沿板定寸为�，韵七字三前与后。新生故死黍粒分，迫度缓稽肌理辏。一声将发坐客定，数变将终动神性。流离迁客涕泪倾，窈窕新娘怨思迸。搊筝摘阮徒自豪，吹师失管弦工逃。吴中谭如并张燕，到此不敢争鸣号。东昌坊头合歌板，首坐毛甡泣何满。哀吟失职贫士情，那问终趋共前缓。罗三歌罢拉瑶瑟，手把金卮揖甡出。自言不是寻常人，耻作当年李恊律。生平好酒名酒徒，结交满座皆屠酤。上之不屈古王者，其下讵嫌今大夫。千金散尽独长啸，故作歌吟杂啼噪。娈童十万蒲伏前，不足当予日调笑。毛公落笔能有神，悲能写哭怒写嗔。貌予令予使不朽，至今予作忘言人。昔年听歌及寒食，桃花满树风前拆。歌来倏忽又一年，今夕听歌是何夕。今歌既驩且复苦，坐者停声立停舞。寒蝉数弄咽柳条，孤雁一声堕江浦。洞庭秋风刚叶下，去春在昼今在夜。霜繁露白月欲明，竹断弦弛鼓初罢。宛如花底摘生叶，少妇缲丝自成节。严钢锲处银锷凉，冰瓮开时水晶裂。又如石齿决金薤，刓核吹芦擘风籁。屏高烛短坐叹愁，昔日梨园近何在。蹉跎相失淹岁月，非我能忘弃前说。我亦沉沦年又年，憔悴相看总离别。东昌坊里九曲园，高车驷马填前轩。听歌满堂勿相问，此中惟见毛甡冤。毛甡沉沦本无极，那复罗三又失职。罗三当复歌此歌，莫道声繁歌不得。
署亭春雨和李观察原韵·其一
作者：毛奇龄
朝代：明
体裁：七言绝句

山亭雨过暝烟平，亭下春池水自生。但得司农频置驿，何须谷口再听莺。
署亭春雨和李观察原韵·其二
作者：毛奇龄
朝代：明
体裁：七言绝句

空向嵓阿问尚平，春云带雨槛边生。亭前自有桃花片，不用衔来隔院莺。
羽林郎
作者：毛奇龄
朝代：明
体裁：五言绝句

扈从猎长杨，彤旌豹尾黄。当车能扼兽，道是羽林郎。
翁使君之桂林郡
作者：毛奇龄
朝代：明
体裁：七言律诗

使君南控五骅骝，万里褰帷入桂州。蛮地尽从辰岭隔，郡堂斜见灌江流。枇杷花发行苗部，钴鉧潭清记柳侯。此去建陵如恋阙，晚晴时上望湘楼。
翁司马之任黄州以诗留别有赠
作者：毛奇龄
朝代：明
体裁：古风

横江馆前江水清，临皋亭畔春花生。黄州司马甫到郡，八县一州官吏迎。都亭饮饯策去骑，争羡当涂好骐骥。人如仲举入官时，郡是东坡旧游地。天涯邂逅意气真，相看本是同乡人。多君惜别留赋咏，愧我出游忘隐沦。昨闻巴水大破贼，万里江流荡胸臆。倘能汎艇过黄州，便可相期在赤壁。
翰林院中旧有柯亭刘井井为刘文安定之所凿柯学士潜手植二柏建瀛洲亭以临之李西涯诗有云我行树阴日千匝是也今遗迹尚存而其人已往同年尤太史过此慨然有感遂成二诗予与施侍讲彭编修陈检讨同和其韵·其二
作者：毛奇龄
朝代：明
体裁：七言律诗

瀛洲学士本重来，尚有轩窗水际开。地胜不须通黍谷，名高从此近兰台。檐前虚挹波千顷，树下閒行日几回。多少登临歌咏去，问谁堪继柏梁才。
翰林院掌院学士生日
作者：毛奇龄
朝代：明
体裁：五言排律

丹地抡才子，朱衣引近臣。天威严咫尺，师表动班邻。位列槐厅长，人从香案亲。百年昭黼黻，早岁掌丝纶。鹭集堂皆玉，螭盘印是银。录裁时政切，史总大纲陈。秘记唐司马，微文汉获麟。寰中瞻海岳，柱下见星辰。北苑黄花发，前关紫气新。集贤能祝岁，安数曲江春。
翻和宫词
作者：毛奇龄
朝代：明
体裁：五言绝句

夜月开宫殿，春风舞露桃。承轮寒井外，新赐锦帘高。
考功郎刘君主试闽中
作者：毛奇龄
朝代：明
体裁：七言律诗

衔命东观海峤雄，风流裴楷著清通。持衡自昔推司列，敏识于今藉考功。万选钱留浯海碧，三条烛展洞蕉红。闽王宫畔长春阁，时有天风下至公。
耿使君赴任蔚州
作者：毛奇龄
朝代：明
体裁：七言律诗

百里真城缮塞才，携琴西上李陵台。州城版峻连云起，亭长车迎自代来。官道画乌通射革，民田牧马当锄莱。汉庭多少安边策，只有云中魏尚能。
聂明府生日
作者：毛奇龄
朝代：明
体裁：五言排律

荀藐来榆次，言游在武城。爱将花自种，操与水兼清。飞舄瞻凫近，圜扉见草生。亭边三老约，指下五弦声。楚户全输版，瓯蛮尚用兵。卖刀同虎渡，悬鼓中鸡鸣。白望闻俱敛，黄巾戒勿惊。仙郎真列宿，神父比长庚。棠舍千秋意，桑弧四射情。登堂无可献，折取早梅馨。
联续元稹诗三十韵一首
作者：毛奇龄
朝代：明
体裁：五言排律

夜色隐虚栊，春星度远空。人摇墙外杏，烛画水中茏。暗理双缠锦，曾挑百尺桐。长颦抛镜靥，小语隔屏风。撷佩思公子，裁诗付伎童。柿奁香袭袭，花路影濛濛。鹦鹉窥金锁，鸳鸯绣绮襱。慵妆疑宿蝶，拾带俨垂虹。欲度迷萧寺，相期在上宫。似曾邀代北，原未嫁湘东。翠钿殷勤卸，瑶环宛转通。愁闻金钏落，娇藉锦衾蒙。皓月穿丹槅，香云散绿丛。横波流枕缬，微火住薰笼。怯甚衣频揽，啼时粉自融。馨含江芷细，蕊拆露桃丰。靓饰方留臂，朱襕宛在躬。河流犹滟潋，曙影渐茏葱。桂树停轮久，莲花下漏穷。窗鸡号不断，园茧绪难终。何计酬良会，无言是隐衷。褰回帘额浅，结去缕心同。宝篆消寒兽，明螺触暗虫。高唐风乍霁，遥海日初曈。帝女还湘浦，灵妃返岱嵩。庭梅衔履碧，沟水堕脂红。泪滴徒滋草，肠回似转蓬。填桥思渡鹊，别曲有离鸿。梦断知难续，波长岂易冲。绵绵千载恨，长在此宵中。
胡副宪生日·其一
作者：毛奇龄
朝代：明
体裁：五言排律

乌府垂标峻，青阳感气新。藏书柱下史，执法殿中人。入陛长连臂，居官善逆鳞。周天刚六甲，练日及三春。指直冠如铁，风清简似银。明时无可诵，但愿作良臣。
胡副宪生日·其二
作者：毛奇龄
朝代：明
体裁：五言排律

宪长垂三坐，端公擅外台。春风吹海甸，晓日近蓬莱。使作仪同贵，生占宰相才。程琳饶气节，王俭著风裁。佩有苍龙绕，门呵骢马回。祗因留柱史，紫气满东来。
胡广文之任温州
作者：毛奇龄
朝代：明
体裁：七言律诗

中原十载共争雄，此日方传吾道东。落笔赋成天阙下，横经人待射堂中。芹丝到处依池碧，芝草生时映帐红。但向吹台寻故涧，可知瓯越旧来通。
胡御史巡盐河东
作者：毛奇龄
朝代：明
体裁：七言律诗

直指风清岳色寒，西行捧节重台端。登朝喜接鹓鸾序，开府重瞻獬豸冠。笔下准绳追李勉，论成盐铁问桓宽。上林多少栖乌地，总藉还台振羽翰。
胡生之抚宁署·其一
作者：毛奇龄
朝代：明
体裁：七言绝句

相逢燕市酒重携，漫向金台觅駃騠。六月炎风吹似火，送君仗剑到辽西。
胡生之抚宁署·其二
作者：毛奇龄
朝代：明
体裁：七言绝句

少年意气本纵横，兄弟相过在抚宁。旧日临榆如可问，清秋一上五花城。
胶东道中寄周生六十初度
作者：毛奇龄
朝代：明
体裁：古风

拒霜花发红满枝，画屏金凤双差池。汝南高士遘花甲，弧矢在囊酒在卮。回思夙昔擅闻望，艺苑鸡坛屹相向。第五名垂骠骑间，中郎文在司徒上。闭门高卧三十年，东堂有弟留花砖。浔阳自负达人誉，洛下共称之子贤。与予意气颇相得，论议当前快冰释。菜蕨犹存澹泊心，艨艟不费推移力。自怜岁暮淮海行，马前挹水长清清。只因早向胶东路，时见长庚彻夜明。
腊日发章门戏翻李颀送司勋卢员外诗呈姜侍御·其一
作者：毛奇龄
朝代：明
体裁：五言律诗

欲发章门晚，文题荐腊新。汉郎今侍史，仙女夜归秦。下雪澌阳月，添鸿度早春。扬雄长草赋，似忆道周人。
腊日发章门戏翻李颀送司勋卢员外诗呈姜侍御·其二
作者：毛奇龄
朝代：明
体裁：五言律诗

柱下今归发，鸿文似五千。长门题夜月，女史侍秦仙。春草添新腊，河流忆昔年。新章雄建立，早晚荐人传。
腊月望夕喜旅客翻王建玩月绝句云合望月时常望月分明不得似今年仰头五夜风中立从未圆时直到圆偶感其言且伤时暮亦为效作·其二
作者：毛奇龄
朝代：明
体裁：五言绝句

时望不圆月，望时常月圆。五明今夜合，直得到明年。
自南昌踰峡江入庐陵界再寄施湖西并诸幕府四十三韵
作者：毛奇龄
朝代：明
体裁：五言排律

清江犹曲溯，溜水几回沿。甫入章中路，旋踰峡口船。回帆知几日，看桂又经年。时转青山外，朝行绿水边。周郎雄镇下，汉尉旧城前。虎踞横洲险，鸾吟舞岫联。无书藏玉笥，有驿住金川。庐阜难回首，洪崖未拍肩。前程逾浩渺，上浦正迁延。疏叶穿枫坞，寒苗映蔗山。秋高云度煖，冬近日行偏。宿草红晞露，平沙绿浸天。石攒飞鸟毳，涡曲敛蛟涎。枉渚难齐榜，层滩只上牵。矶封犹叠璧，浪碎恍连钱。妙景纡还望，忘机醒亦眠。长征邻去马，偶咏效衰蝉。篷暖衣从晾，垆欹酒更煎。霜栖寻蓼雀，水食进槎鳊。捲簟抽蒲莞，添衾爱木棉。琴声浮浦藻，剑气解冰莲。寂莫匡君隐，昭灵屈子篇。丹虚惭羽服，赛起恨神弦。高德屏藩业，才名幕府贤。安危烦重镇，优暇即神仙。地已成维服，民犹解倒悬。群方追啸咏，我亦诵旬宣。献瑟羞胶柱，剸刀痛着铅。自当依谢尚，敢曰寄刘焉。寓择郗公舍，披馀谢眺毡。逢迎随浪荡，奔走任风烟。特是忘归矢，天涯纵转旋。未知谁税驾，江畔漫流涟。风急愁来雁，波澄看下鸢。年华空冉冉，流水自溅溅。此处祠梅福，吾行愧鲁连。孤游标鹿豕，健举负鹰鹯。汎梗忧中断，枯花忆故妍。天章徒似锦，菼影笑如椽。规我曾遗襚，随时悔佩弦。宁终浮玉桂，逝欲采香荃。洲鹭漂逾白，川螺转最圆。怀人兼寄志，游泳自苍然。
自吕城至丹阳县途中
作者：毛奇龄
朝代：明
体裁：五言律诗

仄阜高行纤，低沙曲上舟。罾鱼交插蓧，踏水自翻讴。赭岸通桥店，红竿隐寺楼。凉风吹浊浪，京岘已清秋。
自梁归道淮和黄二之翰辱慰原韵
作者：毛奇龄
朝代：明
体裁：五言律诗

梁苑清樽在，曾从司马游。淮南归棹近，复为故人留。招隐青山暮，怀君桂树秋。流离多诞节，谁与赋旄丘。
自浦口至颖城途中·其一
作者：毛奇龄
朝代：明
体裁：五言绝句

浦口将帆落，江亭对酒浓。日边明橘柚，江上秀芙蓉。
自浦口至颖城途中·其三
作者：毛奇龄
朝代：明
体裁：五言绝句

马上倾杯绿，亭前献菊黄。殷勤无限意，只记杜秋娘。
自浦口至颖城途中·其二
作者：毛奇龄
朝代：明
体裁：五言绝句

秋黍衔风响，朝林压雾平。紫游斜控去，初过寿州城。
舒城黄母胡太君挽歌辞
作者：毛奇龄
朝代：明
体裁：古风

涂车且勿行，刍马且勿追。劝君摇大铃，听我歌挽词。君不见尸乡从人惜朝露，白日婆娑郭东路。又不见浔阳处士怨空水，湛湛春觞夜浮绿。人生修短安足知，芳名要在能留贻。不见舒城黄母今还归，輤帷缥缈江之涯。江东士女咸哀思，不减伊吾执绋为。歌词问母何以竟，得之母之扶桐倚。车者曰萧之父母，躬导亲舆莅兹土。墨绶垂来挂綵凉，清泉煮就遗羹苦。方春山县花满堂，后庭有母来称觞。冰鱼自贮雕盘献，綵凤还衔紫诰翔。雕盘献膳接晨暮，綵凤飞来倏飞去。人云东海亡所师，我亦西州哭何怙。冢孙平子对我说，四岁慈帏舍呱咥。情苦难教李密陈，心慈早为元卿竭。流离十载兵革间，旅茅断舶荒烟寒。毛诗口授甫了读，蜀帽手缝犹未安。我思太君初太息，更复闻言重唧唧。贤哉有母长若兹，万载千秋似一日。君不见将归召父不可求，一时台使争相留。又不见膝前孝廉最憔悴，不作陈情亦流泪。
舟中听祁兵宪歌儿·其一
作者：毛奇龄
朝代：明
体裁：七言绝句

桃花新水木兰舟，一曲春波水自流。夹岸垂杨牵不住，东风吹过白蘋洲。
舟中听祁兵宪歌儿·其二
作者：毛奇龄
朝代：明
体裁：七言绝句

停船捲幔立双娥，按拍重为宛转歌。只听箫声翻渌水，那知山色似青螺。
舟中见张园鹤
作者：毛奇龄
朝代：明
体裁：七言绝句

红桥画幕胜青田，独鹤翛翛瞰碧川。过客不知波下影，长疑两鹤住洲边。
舟夜翻张员外枫桥夜泊诗得姑韵
作者：毛奇龄
朝代：明
体裁：五言绝句

落月寒枫外，江城啼夜乌。霜钟天半寺，愁客对山姑。
舟次
作者：毛奇龄
朝代：明
体裁：五言律诗

江县孤帆次，飘飖震泽东。人家斜照里，湖寺暝烟中。柳港炊新火，菱歌动晚风。拢船双赤脚，祗自唤吴侬。
舟泊登望
作者：毛奇龄
朝代：明
体裁：五言律诗

朝雨五湖烟，江南正采莲。丹楼凭浩荡，碧草望芊眠。近市要离冢，浮家范蠡船。可怜漂泊久，愁过酒城边。
舟泛金华瀫溪界至桐江道中
作者：毛奇龄
朝代：明
体裁：五言排律

三年思故国，二月下新都。歌咏曹颜远，山川孙伯符。锦沙回细浪，绣岭接平芜。地辟仙关险，天标女宿孤。沿洄纡短棹，涕泪迸修涂。七里悲迁客，双台访钓徒。赤亭淹处少，玄畅咏来无。漂似萦溪縠，伤如负土乌。青春随境变，白日与波徂。那得留江郭，终当蹈海隅。
舟行望九华山
作者：毛奇龄
朝代：明
体裁：五言绝句

溜水下江关，轻帆天际还。望中云欲满，知是九华山。
舟过渔林关望沈功宗墓
作者：毛奇龄
朝代：明

落日渔林放棹迟，故人宿草望离离。深怜子敬琴亡后，恐负桥元车过时。江阔市亭环废井，关长贾舶近荒祠。难寻下马陵前路，肠断胶西君不知。
舟过渔林关望沈功宗墓
作者：毛奇龄
朝代：明
体裁：七言律诗

落日渔林放棹迟，故人宿草望离离。深怜子敬琴亡后，恐负桥玄车过时。江阔市亭环废井，关长贾舶近荒祠。难寻下马陵前路，肠断胶西君不知。
舟过金山
作者：毛奇龄
朝代：明
体裁：七言律诗

昔年曾取中泠水，正值梁王北顾时。扬子驿前云漠漠，润州城下草离离。千秋铁锁横江险，三渡金山破浪迟。当日妙高台上路，岧峣不见使人思。
艳曲
作者：毛奇龄
朝代：明
体裁：古风

吴姬二十妆正浓，横江甲第葡萄宫。鬟垂倭堕鬒云黑，天开曼脸新花红。屏前屏后不相见，欲顾还怜掩团扇。翠黛遥分雨后山，湘裙低捲风中练。金张家世五侯宅，大者侍中小执戟。门左鸳鸯飞未连，坐中桃李看成碧。阳春丽日照阶戺，曲幕重帘两相启。锦瑟斜牵宝篆明，银床背树铜盘紫。夜来明月海底珠，江鱼尺素天边书。五都密意投宋玉，茂陵多病怀相如。沉沉夜漏发鱼钥，先遣双成恣驩谑。赤凤青鸾婉娈殊，女师太傅然疑作。乌啼著曙火蜡黄，风吹雨霁愁山阳。喟音宛转屡哀叹，欢情失据还高唐。瑶袿綵服九华帐，不是人间是天上。汉女烧珠减怨思，曹王抚枕增惆怅。扶桑有木西有枝，双鹣到死犹相思。竹竿袅袅沟头会，挟得钱刀当对谁。
芗溪道中
作者：毛奇龄
朝代：明
体裁：五言律诗

袅袅车盘路，芗溪又葛溪。雨来山洞阔，云偃石屏低。村店梅花落，江城柳色迷。王孙归去晚，前度草萋萋。
花心动·寄大敬
作者：毛奇龄
朝代：明
体裁：词

蝶里花襕，微雨后、深苑荆桃如菽。红粉堆边，露琯冰筝，并起是谁华屋。楝华风发前村暮，空岩畔、有人如玉。牵萝罢、天寒倚遍，一庭修竹。私唱开元旧曲。见林外春红，暗翻秋绿。昨夜惊乌，梦里还啼，向日对筵蕉烛。玉猧盘地银丝绕，吹松粉、坠来金粟。那须听、黄公鸟声断续。
花桥铺
作者：毛奇龄
朝代：明
体裁：五言绝句

碧草马蹄遥，春衫系柳条。看花长下泪，不敢过花桥。
花烛词为冯公子恊一作·其一
作者：毛奇龄
朝代：明
体裁：七言绝句

相国堂前花烛开，趋庭洗马洞仙才。移将海上连枝木，琢作人间合卺杯。
花烛词为冯公子恊一作·其三
作者：毛奇龄
朝代：明
体裁：七言绝句

亲迎北府控骖驔，何事炎风理镜函。只为榴花能结子，爱将萱草种宜男。
花烛词为冯公子恊一作·其二
作者：毛奇龄
朝代：明
体裁：七言绝句

深房画柱夹金杠，时有䨧云覆绮窗。枕上芙蓉梁上燕，怪他事事总成双。
花烛词为冯公子恊一作·其五
作者：毛奇龄
朝代：明
体裁：七言绝句

试着单衫别样红，乡音遮莫学吴侬。麻姑衣绣西施屧，家在苏州鹿埭东。
花烛词为冯公子恊一作·其六
作者：毛奇龄
朝代：明
体裁：七言绝句

孔雀筵开汎客卮，日长犹恐促妆迟。谁知綵笔题奁处，只在银屏却扇时。
花烛词为冯公子恊一作·其四
作者：毛奇龄
朝代：明
体裁：七言绝句

结就红丝暗里牵，华灯慢把百枝燃。但悬甲舍新裁帐，好撒开元旧赐钱。
花烛词为郁云山作·其一
作者：毛奇龄
朝代：明
体裁：五言绝句

凤凰鸣锵锵，从来恊懿卜。雄鸣听三三，雌鸣辨六六。
花烛词为郁云山作·其三
作者：毛奇龄
朝代：明
体裁：五言绝句

九光燎不减，百烬花自繁。不识宝炬高，看取双铜槃。
花烛词为郁云山作·其二
作者：毛奇龄
朝代：明
体裁：五言绝句

嘉木发珍囿，祥莲产天池。骈华与并蒂，总作连理枝。
花烛词为郁云山作·其四
作者：毛奇龄
朝代：明
体裁：五言绝句

却扇难再藏，施螺未全拭。焰焰华烛光，有人伺容色。
苏州鲁司马赴京口造下海军船遇于秦淮有赠
作者：毛奇龄
朝代：明
体裁：七言律诗

平江司马旧才贤，北府今看借箸年。早岁赋诗惊汉苑，清秋对酒在秦川。题舆名著留云阁，将作功垂下濑船。他日缇油看赐去，相逢重咏梓桑篇。
若耶溪
作者：毛奇龄
朝代：明
体裁：五言律诗

春水绿纹斜，行行度若耶。楼头吹柳絮，溪口种荷花。翠袖方扶桨，明妆出浣纱。是谁骑马去，招我过东家。
苧萝村·其一
作者：毛奇龄
朝代：明
体裁：五言绝句

西子吴宫去，溪边少浣纱。绿萝相伴女，空自貌如花。
苧萝村·其二
作者：毛奇龄
朝代：明
体裁：五言绝句

苧叶风吹白，莲歌水面寒。前溪花满地，不敢过溪看。
范母钱夫人挽歌词
作者：毛奇龄
朝代：明
体裁：古风

夫人家本钱王裔，阀阅崔嵬绍兰沚。紫燕长回朱雀航，丹轮时度鸣珂里。闺中日出临绣床，刺来黼黻多文章。因吟柳絮过庭下，为采葛覃归道傍。锦屏初启射乌雀，正值当阶覆红药。司马谭公实我私，侍郎修謇曾为妁。于归帝里舒綵函，尊章签判来淮南。在堂相继赴幽室，苦捐珠钏埋金蚕。夫君文誉播禹甸，十载登坛领群彦。自脱牛衣上计车，每衔鹤牍升金殿。慨然揽辔佐惠文，命留司法南康军。日周外犴有红粟，私顾在房无绮裙。但闻平反始置酒，况复平漕并履亩。绾绶恒兼旴水符，分章遂佐新安守。鹅湖鹿洞讲席开，曾同论秀抡奇才。经传韦母朱帷下，文似曹昭东观来。最怜大泽酿遗蘖，道蕴抽刀白如雪。能令降卤偃前矛，那道归藩拥高节。戈船北发经险滩，军辎下濑浮来难。长年四顾督邮怒，先生掉臂归林间。萧然一望复何有，饷馌如宾在陇亩。井畔新栽阿毋花，桥头再种先生柳。趋庭继起皆凤毛，乌衣子弟真贤豪。陶门有教比钟郝，伏女授经来贾晁。谁知一旦驭云路，桂旐兰旌远相赴。天上争看制锦来，阁中尚记题诗处。车前执茀铃欲摇，道傍虞殡还吹箫。碧玉楼中月皎皎，白杨树里风萧萧。螭蟠石阙类杂组，竁岛玄埏似幽府。我欲私题哀诔词，又值城南下寒雨。
荅张公子永岳见赠原韵时新膺监簿之选·其一
作者：毛奇龄
朝代：明
体裁：七言律诗

几度乘槎到海边，羡君神似藐姑仙。探书不出三江水，对酒刚逢二月天。京邑有怀同谢监，郎官初起继韦贤。春来贻我新诗好，彷佛梅花陇上传。
荅张公子永岳见赠原韵时新膺监簿之选·其二
作者：毛奇龄
朝代：明
体裁：七言律诗

澄江千顷沪城边，才与同舟便是仙。惊道雄文能盖世，谁知张姓本连天。四门书在堪供职，九叹篇中为惜贤。取次黄花开帝里，看君早晚好乘传。
荅景文上人过赠原韵
作者：毛奇龄
朝代：明
体裁：七言律诗

三月春江初上潮，浮杯何处渡来遥。莫嫌陶令眉频皱，犹喜丰干舌未饶。妙偈不从禅诵得，薰衣时把佛香烧。愿君长在山阴住，勿使中军远见招。
荅杼山干石二上人原韵·其一
作者：毛奇龄
朝代：明
体裁：七言律诗

每望㮙迦迥若神，申江舍筏一相亲。空谈欲度庞居士，佳句能过休上人。野寺风来皆作雨，客堂花落不知春。庐山载酒应难再，偃蹇终惭步后尘。
荅杼山干石二上人原韵·其二
作者：毛奇龄
朝代：明
体裁：七言律诗

长途扰扰久劳神，幸遇昙摩且自亲。布袋岂遗三世佛，祗园常坐二千人。观心石上应多日，行脚年来不记春。遮莫禅门文字少，嗟君诗句本无尘。
荅赠万州学正何君见赠原韵
作者：毛奇龄
朝代：明
体裁：七言律诗

慢将春酒泻郫筒，金错长怀岭峤东。帝阙上书原有意，王门操瑟岂难工。人閒居傍支公鹤，马瘦行如鲍氏骢。谢汝容台能荐士，风流还著玉堂中。
草堂花枝咏
作者：毛奇龄
朝代：明
体裁：古风

草堂三月花枝红，东风细雨春濛濛。夜来灯影动花叶，照见栖花绿蝴蝶。墙东高阁翳紫霞，隔墙一树红梨花。邻家少妇捲灯幔，坐对梨花起长叹。幼时北里看鞦韆，梨花吹落衣带前。今来拾花种花子，又是花开碧墙里。
荷叶杯
作者：毛奇龄
朝代：明

双桨红船欲度。荷路。向前溪。叶摇倾下露珠子。菱刺。又牵衣。五月南塘水满，吹断，鲤鱼风。小娘停棹濯纤指。水底。见花红。
荷叶杯·五月南塘水满
作者：毛奇龄
朝代：明

五月南塘水满，吹断，鲤鱼风。小娘停棹濯纤指，水底，见花红。
荷叶杯·其一
作者：毛奇龄
朝代：明
体裁：词

双桨红船欲度。荷路。向前溪。叶摇倾下露珠子。菱刺。又牵衣。
荷叶杯·其二
作者：毛奇龄
朝代：明
体裁：词

五月南塘水满，吹断，鲤鱼风。小娘停棹濯纤指。水底。见花红。
荷泽
作者：毛奇龄
朝代：明
体裁：五言律诗

荷泽将迎暑，陶丘转上征。野花薰日坠，深树引凉生。负郭荒村浅，连郊古渎平。卖浆师尚父，空向路傍行。
莲公还住净土寺
作者：毛奇龄
朝代：明
体裁：七言律诗

飞锡还归湘水东，丹崖翠壁旧龙宫。早开钟磬浮云外，不尽山河宝镜中。珠树临坛垂雨绿，金泉洗钵落花红。高峰万仞前朝塔，谁道重来有志公。
莲河祝赠
作者：毛奇龄
朝代：明
体裁：五言律诗

丹凤起南柯，灵椿长旧柯。清觞衔栗里，高阁近莲河。植杖生风雨，裁衣捲薜萝。海鳌垂钓去，有子胜詹何。
菩萨蛮
作者：毛奇龄
朝代：明

含桃着雨花如雪。井边吹落春云叶。鹦鹉结钗楼，新娘半上头。裁衣翻样子。压线盘金篚。十五小裙腰。能留线几条。山鸡栖罢乌啼树。迎人烧尽柑红炬。复钥下铜鱼。车前一幰除。褥花尝对缝。羞见双鸳控。渐减玉炉烟。人眠故未眠。宜城二月莺啼早。罗敷十五双鬟小。锦带约桑钩。使君南陌头。连钱嘶日暮。共返宜城渡。莫是看罗敷。罗敷自有夫。轻雷鹿鹿宫车转。晚凉偷弄邠王管。双甲小蠀蛦。黄鹂处处啼。春风吹欲遍。尽作西清怨。暗里换歌头。伊州似石州。一株柳树千条叶。桃根巧向梅根接。花坞暗相通。新花隔几重。宝函春信杳。水漫红鱼小。半格轴头丝。环环无尽时。日黄不上妆山面，露圆难缀珠帘线。种得郁金花，将来浸木瓜。枕屏山六扇，上有江南岸。岸尽是吴关，关前人未还。
菩萨蛮 其一 即事
作者：毛奇龄
朝代：明
体裁：词

花前鼓瑟花间听，红灯低照新妆靓。侍婢唤行云。高唐曾见君。玉笼香雾绕，怕见青铜晓。井上辘轳声，翻教睡画屏。
菩萨蛮 其一 题蔡天声桃花流水图记年
作者：毛奇龄
朝代：明
体裁：词

溪流雨过增新涨。春山处处桃花放。中有武陵人。花前一问津。幅巾裁白氎。坐听溪流咽。写入画图中。桃花映面红。
菩萨蛮 其七 颠倒韵伯兄大千侄阿莲同作
作者：毛奇龄
朝代：明
体裁：词

药栏勾堕衔钗雀。雀钗衔堕勾栏药。花落画屏纱。纱屏画落花。晓山关雁绕。绕雁关山晓。人远惜残春。春残惜远人。
菩萨蛮 其三 咏枕和友
作者：毛奇龄
朝代：明
体裁：词

嘉文小裹双丝纽。单窝认得孤眠久。泪浥口脂融，相逢一梦中。花函遮短帔，中有相思字。银烛夜来新，深怜抱枕人。
菩萨蛮 其三 淮上阎牛叟娶姬，作词索和原韵
作者：毛奇龄
朝代：明
体裁：词

买金欲铸鸱夷像。频年忆汝江湖上。何处采名花。西施不及他。白头吟自在。诗寄钱刀外。恰似遇桓伊。听歌辄唤时。
菩萨蛮 其九 颠倒韵伯兄大千侄阿莲同作
作者：毛奇龄
朝代：明
体裁：词

去春三鸟栖来曙。曙来栖鸟三春去。边塞绝秋千。千秋绝塞边。错弹哀抵角。角抵哀弹错。楼倚谢娘秋。秋娘谢倚楼。
菩萨蛮 其二 咏枕和友
作者：毛奇龄
朝代：明
体裁：词

珊瑚镂枕珠阗细。盘云散泽香衣腻。枯压鬓边花，花红印一些。与谁同转侧，绣出双鸂鶒。将枕付陈思。陈思思不思。
菩萨蛮 其二 淮上阎牛叟娶姬，作词索和原韵
作者：毛奇龄
朝代：明
体裁：词

钗头胜字裁方幅。定情弹作莺萝曲。闻道薛家来。灯花夜自开。清淮一别久。谁解双垂手。佛日会摹多。香山老去何。
菩萨蛮 其五 为杨生催妆者，多见纸落，椽上官知书也。最后弟子周风远，索甡和词
作者：毛奇龄
朝代：明
体裁：词

丹枫叶叶迎春小，锦茵开处香鸾绕。银扇隔雕栊，灯花百子红。檐前乌鹊曙，休遣催妆去。赋得夜来珠，昭容揽镜馀。
菩萨蛮 其五 索赠
作者：毛奇龄
朝代：明
体裁：词

榴裙绉褶花千裥。地衣红衬弓鞋软。银箭下来迟。当筵舞柘枝。玉栊华蜡里。新月胧胧起。何处最嫣然。花前一笑间。
菩萨蛮 其八 颠倒韵伯兄大千侄阿莲同作
作者：毛奇龄
朝代：明
体裁：词

软铺铜甃飞红浅。浅红飞甃铜铺软。深巷柳摇金。金摇柳巷深。爚篝香雾薄。薄雾香篝爚。门掩半黄昏。昏黄半掩门。
菩萨蛮 其六 为杨生催妆者，多见纸落，椽上官知书也。最后弟子周风远，索甡和词
作者：毛奇龄
朝代：明
体裁：词

雕篮细压花毬小。金箱叠锁珠丝绕。花烛满帘栊，双樽琥珀红。芙蓉清漏曙，晓凤衔烟去。慢撒帐头珠，香奁贮有馀。
菩萨蛮 其十 颠倒韵伯兄大千侄阿莲同作
作者：毛奇龄
朝代：明
体裁：词

井干双断金丝绠。绠丝金断双干井。城上响啼莺。莺啼响上城。绮园南去骑。骑去南园绮。迟日坠鸣机。机鸣坠日迟。
菩萨蛮 其十一 颠倒韵伯兄大千侄阿莲同作
作者：毛奇龄
朝代：明
体裁：词

簸钱金压花裙唾。唾裙花压金钱簸。斜日斗钿车。车钿斗日斜。酒胡雕列缶。缶列雕胡酒。孤独醉当垆。垆当醉烛孤。
菩萨蛮 其十七 访所欢作
作者：毛奇龄
朝代：明
体裁：词

路旁厢板乌椑树。树椑乌板厢旁路。寻处甚阴阴。阴阴甚处寻。缕丝千点雨。雨点千丝缕。何若别情多。多情别若何。
菩萨蛮 其十三 颠倒韵伯兄大千侄阿莲同作
作者：毛奇龄
朝代：明
体裁：词

烛槃深影春围曲。曲围春影深槃烛。迷路入花溪。溪花入路迷。枕函空覆锦。锦覆空函枕。遮莫苦栖鸦。鸦栖苦莫遮。
菩萨蛮 其十二 颠倒韵伯兄大千侄阿莲同作
作者：毛奇龄
朝代：明
体裁：词

熨香沉斗珠绳屈。屈绳珠斗沉香熨。花鸭睡笼纱。纱笼睡鸭花。减丝荷漏浅。浅漏荷丝减。长夜好难量。量难好夜长。
菩萨蛮 其十五 颠倒韵伯兄大千侄阿莲同作
作者：毛奇龄
朝代：明
体裁：词

小姑村映青溪晓。晓溪青映村姑小。家是就矶斜。斜矶就是家。返舟莲棹远。远棹莲舟返。侬识旧娃宫。宫娃旧识侬。
菩萨蛮 其十八 落帆亭送女士黄皆令远行
作者：毛奇龄
朝代：明
体裁：词

窄帆轻落亭前驿。驿前亭落轻帆窄。红露浥花栊。栊花浥露红。渡淮临雨暮。暮雨临淮渡。长过莫愁乡。乡愁莫过长。
菩萨蛮 其十六 寄友
作者：毛奇龄
朝代：明
体裁：词

上潮春涨西陵望。望陵西涨春潮上。寒雨渡来难。难来渡雨寒。燕泥衔断槛。槛断衔泥燕。时苦作蚕丝。丝蚕作苦时。
菩萨蛮 其十四 颠倒韵伯兄大千侄阿莲同作
作者：毛奇龄
朝代：明
体裁：词

刺桐花满高桥寺。寺桥高满花桐刺。魂断几家村。村家几断魂。去騧嘶落絮。絮落嘶騧去。娘度夜中霜。霜中夜度娘。
菩萨蛮 其四 商霖臣纳姬
作者：毛奇龄
朝代：明
体裁：词

沟头流水山头雪。春江几度迎桃叶。桃叶渡江来，江花两岸开。珍珠量几斛，买得双蛾绿。衫子绿于蛾，双蛾奈绿何。
菩萨蛮 其四 索赠
作者：毛奇龄
朝代：明
体裁：词

云鬟绾就青鸦小。春山画得双蛾巧。衣剪杏黄罗。红牙试按歌。锦屏香作雾。慢把金樽度。玉暖起烟丝。申江春去时。
菩萨蛮·其一
作者：毛奇龄
朝代：明
体裁：词

含桃着雨花如雪。井边吹落春云叶。鹦鹉结钗楼，新娘半上头。裁衣翻样子。压线盘金篚。十五小裙腰。能留线几条。
菩萨蛮·其三
作者：毛奇龄
朝代：明
体裁：词

宜城二月莺啼早。罗敷十五双鬟小。锦带约桑钩。使君南陌头。连钱嘶日暮。共返宜城渡。莫是看罗敷。罗敷自有夫。
菩萨蛮·其二
作者：毛奇龄
朝代：明
体裁：词

山鸡栖罢乌啼树。迎人烧尽柑红炬。复钥下铜鱼。车前一幰除。褥花尝对缝。羞见双鸳控。渐减玉炉烟。人眠故未眠。
菩萨蛮·其五
作者：毛奇龄
朝代：明
体裁：词

一株柳树千条叶。桃根巧向梅根接。花坞暗相通。新花隔几重。宝函春信杳。水漫红鱼小。半格轴头丝。环环无尽时。
菩萨蛮·其六
作者：毛奇龄
朝代：明
体裁：词

日黄不上妆山面，露圆难缀珠帘线。种得郁金花，将来浸木瓜。枕屏山六扇，上有江南岸。岸尽是吴关，关前人未还。
菩萨蛮·其四
作者：毛奇龄
朝代：明
体裁：词

轻雷鹿鹿宫车转。晚凉偷弄邠王管。双甲小蠀蛦。黄鹂处处啼。春风吹欲遍。尽作西清怨。暗里换歌头。伊州似石州。
菩萨蛮·即事
作者：毛奇龄
朝代：明

花前鼓瑟花间听，红灯低照新妆靓。侍婢唤行云。高唐曾见君。玉笼香雾绕，怕见青铜晓。井上辘轳声，翻教睡画屏。珊瑚镂枕珠阗细。盘云散泽香衣腻。枯压鬓边花，花红印一些。与谁同转侧，绣出双鸂鶒。将枕付陈思。陈思思不思。嘉文小裹双丝纽。单窝认得孤眠久。泪浥口脂融，相逢一梦中。花函遮短帔，中有相思字。银烛夜来新，深怜抱枕人。沟头流水山头雪。春江几度迎桃叶。桃叶渡江来，江花两岸开。珍珠量几斛，买得双蛾绿。衫子绿于蛾，双蛾奈绿何。丹枫叶叶迎春小，锦茵开处香鸾绕。银扇隔雕栊，灯花百子红。檐前乌鹊曙，休遣催妆去。赋得夜来珠，昭容揽镜馀。雕篮细压花毬小。金箱叠锁珠丝绕。花烛满帘栊，双樽琥珀红。芙蓉清漏曙，晓凤衔烟去。慢撒帐头珠，香奁贮有馀。药栏勾堕衔钗雀。雀钗衔堕勾栏药。花落画屏纱。纱屏画落花。晓山关雁绕。绕雁关山晓。人远惜残春。春残惜远人。软铺铜甃飞红浅。浅红飞甃铜铺软。深巷柳摇金。金摇柳巷深。爚篝香雾薄。薄雾香篝爚。门掩半黄昏。昏黄半掩门。去春三鸟栖来曙。曙来栖鸟三春去。边塞绝秋千。千秋绝塞边。错弹哀抵角。角抵哀弹错。楼倚谢娘秋。秋娘谢倚楼。井干双断金丝绠。绠丝金断双干井。城上响啼莺。莺啼响上城。绮园南去骑。骑去南园绮。迟日坠鸣机。机鸣坠日迟。簸钱金压花裙唾。唾裙花压金钱簸。斜日斗钿车。车钿斗日斜。酒胡雕列缶。缶列雕胡酒。孤独醉当垆。垆当醉烛孤。熨香沉斗珠绳屈。屈绳珠斗沉香熨。花鸭睡笼纱。纱笼睡鸭花。减丝荷漏浅。浅漏荷丝减。长夜好难量。量难好夜长。烛槃深影春围曲。曲围春影深槃烛。迷路入花溪。溪花入路迷。枕函空覆锦。锦覆空函枕。遮莫苦栖鸦。鸦栖苦莫遮。刺桐花满高桥寺。寺桥高满花桐刺。魂断几家村。村家几断魂。去騧嘶落絮。絮落嘶騧去。娘度夜中霜。霜中夜度娘。小姑村映青溪晓。晓溪青映村姑小。家是就矶斜。斜矶就是家。返舟莲棹远。远棹莲舟返。侬识旧娃宫。宫娃旧识侬。上潮春涨西陵望。望陵西涨春潮上。寒雨渡来难。难来渡雨寒。燕泥衔断槛。槛断衔泥燕。时苦作蚕丝。丝蚕作苦时。路旁厢板乌椑树。树椑乌板厢旁路。寻处甚阴阴。阴阴甚处寻。缕丝千点雨。雨点千丝缕。何若别情多。多情别若何。窄帆轻落亭前驿。驿前亭落轻帆窄。红露浥花栊。栊花浥露红。渡淮临雨暮。暮雨临淮渡。长过莫愁乡。乡愁莫过长。
菩萨蛮·题蔡天声桃花流水图记年
作者：毛奇龄
朝代：明

溪流雨过增新涨。春山处处桃花放。中有武陵人。花前一问津。幅巾裁白氎。坐听溪流咽。写入画图中。桃花映面红。钗头胜字裁方幅。定情弹作莺萝曲。闻道薛家来。灯花夜自开。清淮一别久。谁解双垂手。佛日会摹多。香山老去何。买金欲铸鸱夷像。频年忆汝江湖上。何处采名花。西施不及他。白头吟自在。诗寄钱刀外。恰似遇桓伊。听歌辄唤时。云鬟绾就青鸦小。春山画得双蛾巧。衣剪杏黄罗。红牙试按歌。锦屏香作雾。慢把金樽度。玉暖起烟丝。申江春去时。榴裙绉褶花千裥。地衣红衬弓鞋软。银箭下来迟。当筵舞柘枝。玉栊华蜡里。新月胧胧起。何处最嫣然。花前一笑间。
菱湖晚眺
作者：毛奇龄
朝代：明
体裁：五言律诗

流浪经年远，前湖一望赊。晚风吹苧叶，秋水散菱花。霅浦停帆路，乌程卖酒家。相逢似相识，延伫日将斜。